10 Khasiat Buah Aprikot Yang Anda Perlu Tahu

Apakah khasiat buah aprikot? Artikel ini akan membincangkan beberapa khasiat buah aprikot, komponen sihat dan kandungan nutrisi nya.

Aprikot atau nama saintifiknya, Prunus armeniaca L. tergolong dalam keluarga Rosaceae. Keluarga Rosaceae merupakan keluarga terbesar yang mengandungi 3400 spesis seperti badam, buah pic, epal, plum, ceri dan beri yang boleh dijumpai di seluruh pelusuk dunia.

Tahukah anda tentang asal usul nama buah aprikot ini? Orang Romania memberikan nama aprikot dengan menggabungkan dua perkataan iaitu “praecocia” yang berasal dari bahasa Latin yang bermaksud matang awal atau “albarquq” yang diambil daripada bahasa Arab yang memberi makna masak pada tempoh masa yang singkat.

Buah aprikot ini merupakan buah yang tumbuh di negara yang mengandungi beberapa musim kerana ia memerlukan musim sejuk dan cuaca panas yang sederhana pada musim bunga dan musim panas. Pokok buah aprikot tidak sesuai ditanam di kawasan yang mempunyai iklim subtropikal.

Buah aprikot adalah buah yang berbiji sama seperti pic, plum, ceri dan mangga dimana isi yang lembut pada bahagian luar menyeliputi biji yang keras didalamnya. Manakala warna buat aprikot terdiri daripada warna jingga dan jingga kekuningan tetapi terdapat juga buah aprikot berwarna putih dan putih kehijauan. Buah aprikot berasal dari negara China dan Asia Tengah dan telah ditanam secara besar-besaran sejak zaman 20-an. Buah aprikot telah berjaya menembusi pasaran negara di Asia Barat dan Laut Mediterranean. Setelah itu, buah aprikot melebarkan kawasannya di negara Asia dan Eropah.

Para penggemar buah aprikot boleh memilih untuk makan yang segar, yang telah dikeringkan atau yang disejuk beku. Selain itu, buah aprikot boleh diproses untuk menghasilkan produk makanan. Sebagai contoh, pulpa buah aprikot digunakan dalam penghasilan jem dan jeli manakala biji buah aprikot merupakan sumber minyak yang berkualiti yang dijadikan sebagai minyak masak dan penghasilan produk kosmetik. Trend terkini menunjukkan bahawa buah aprikot menjadi pilihan orang ramai untuk memenuhi keperluan buah-buahan dan sayur-sayuran seharian demi menjaga kesihatan tubuh badan. Oleh itu, mari kita rungkaikan rahsia yang terkandung dalam buah aprikot ini.

Buah aprikot merupakan buah yang tinggi karbohidrat, serat, vitamin dan mineral. Buah aprikot mengandungi vitamin seperti vitamin A, vitamin C, vitamin K, vitamin E, tiamin (vitamin B1), riboflavin (vitamin B2), niasin (vitamin B3), piridoksin (vitamin B6), asid folik (vitamin B9) dan asid pantotenik.

Manakala untuk mineral pula, buah aprikot mengandungi kalium, fosforus, kalsium, magnesium, zat besi, natrium, manganese, zink dan kuprum. Selain itu, buah aprikot kaya dengan fitokimia bioaktif yang berperanan dalam sistem biologi dan sangat efektif dalam menghalang tekanan oksidatif.

Di samping itu, buah aprikot juga mempunyai asid organik seperti asid malik dan sitrik yang diperlukan untuk mengekalkan keseimbangan asid bes dalam usus dan meningkatkan kehadiran zat besi. Dibawah adalah kandungan makronutrien dan mikronutrien dalam 35g buah aprikot segar.

Kalori: 17kcalKarbohidrat: 3.9gProtein: 0.5gLemak: 0.14gSerat: 0.7gFruktosa: 3.23gKalsium: 4.55mgZat Besi: 0.14mgMagnesium: 3.5mgFosforus: 3.5mgKalium: 90.6mgNatrium: 0.35mgZink: 0.07mgKuprum: 0.03mgSelenium: 0.04mcgVitamin A: 33.6mcgVitamin B1: 0.01mgVitamin B2: 0.01mgVitamin B3: 0.21mgVitamin C: 3.5gVitamin E: 0.1mgVitamin K: 1.16mcg

Kandungan Berkhasiat dalam Aprikot

Buah aprikot mengandungi sebatan fenolik iaitu asid fenolik dan flavonoid yang penting dalam menjaga kesihatan tubuh badan. Kajian menunjukkan bahawa jumlah komposisi fenolik dalam buah aprikot ialah antara 50 hingga 563 mg GAE untuk setiap 100g buah aprikot yang segar.

Komposisi fenolik akan meningkat seiring dengan tahap kematangan buah dan apabila buah tersebut mencapai tahap kematangan sepenuhnya, komposisi fenolik berada pada tahap maksimum. Antara asid fenolik yang terkandung dalam buah aprikot ialah clorogenic, neoclorogenic, isoclorogenic, cafeic, B-cumaric, p-cumaric dan asid ferulik. Untuk flavonoid pula, kajian menunjukkan bahawa buah aprikot mengandungi kira-kira 1.0 hingga 12.0 mg untuk setiap 100g buah aprikot.

Flavonoid utama dalam buah aprikot ialah flavanol, anthocyanins dan flavonol. Selain itu, terdapat kajian menunjukkan bahawa buah aprikot berasal dari Turki mengandungi catechins manakala buah aprikot dari negara Crotia pula mengandungi asid klorogenik sebagai sebatian fenolik utama.

Karotenoid adalah sebatian bioaktif yang dijumpai pada setiap pigmen tumbuh-tumbuhan yang menjalankan proses fotosintesis. Karotenoid bertindak sebagai antioksidan yang melawan spesis oksigen reaktif yang menyebabkan kerosakan oksidatif dalam sel badan. Karotenoid amat penting untuk menghalang penyakit degeneratif dan mengekalkan tahap kesihatan yang baik. Buah aprikot merupakan buah yang kaya dengan karotenoid iaitu kandungan B-karotin ialah antara 2.0 hingga 20.77 mg untuk setiap 100g. Selain daripada -karotin, buah aprikot turut mengandungi y-karotin dan likopin. Aprikot merupakan sumber terbaik  beta-karotin, karotenoid utama dalam vitamin A dan memberikan warna kepada buah tersebut.

10 Khasiat Aprikot dalam Kesihatan

1. Sumber Serat Utama

Buah aprikot diperkaya dengan serat larut dan serat tidak larut yang baik untuk sistem penghadaman seperti yang dibuktikan dalam pelbagai kajian. Serat merangsang pergerakan peristalsis dalam sistem pencernaan untuk memudahkan proses perjalanan makanan bermula daripada esofagus hingga ke anus.

Serat membantu masalah sembelit dengan melembutkan najis untuk memudahkan proses penyahtinjaan. Di samping itu, serat merangsang penghasilan jus dalam perut untuk proses pencernaan. Jus ini penting untuk menyerap nutrisi dan menukarkan makanan kepada bentuk yang lebih ringkas.

Jadi, tidak hairanlah buah aprikot dijadikan sebagai alternatif untuk pesakit yang sembelit kerana mempunyai kesan laksatif yang berkesan. Selain itu, aprikot tinggi dengan serat larut yang penting untuk mengekalkan paras gula dalam darah dan paras kolesterol dalam badan.

2. Tinggi dengan Kalium

Buah aprikot mengandungi kalium yang tinggi, mineral yang bertindak sebagai elektrolit. Elektrolit ini bertanggungjawab dalam menghantar signal saraf, mengawal pengecutan otot dan keseimbangan cecair dalam badan.

Pengambilan dua biji buah aprikot (kira-kira dalam 70g) membekalkan 181mg kalium, iaitu 4% daripada keperluan harian. Kalium bertindak seiringan dengan natrium dalam mengekalkan keseimbangan cecair, mengelakkan berlakunya kembung perut dan mengawal tekanan darah.

Satu analisis menunjukkan diet yang diperkaya dengan kalium membantu mengurangkan tekanan darah dan mengurangkan risiko penyakit strok sebanyak 24%.

Artikel Berkaitan: 10 Makanan yang Tinggi Kalsium

3. Mengekalkan Kehidratan Badan

Sama seperti buah-buahan yang lain, buah aprikot mempunyai kandungan air yang tinggi, dimana ianya membantu mengawal tekanan darah dan denyutan jantung, mengekalkan suhu badan pada paras normal dan mengekalkan kesihatan sendi.

Kajian menunjukkan pengambilan buah aprikot sebanyak 165g membekalkan air sebanyak 2/3 cawan ataupun 142ml. Pengambilan air yang mencukupi sangat penting kerana membolehkan darah untuk membekalkan nutrisi dan menyingkirkan bahan buangan dari badan.

Sekiranya air dalam badan tidak mencukupi, isipadu darah akan berkurangan dan memaksa jantung bekerja lebih kuat untuk mengepam darah. Pengambilan buah aprikot selepas bersenam adalah satu langkah yang bijak dalam menggantikan semula air dan elektrolit yang telah hilang.

4. Meningkatkan Kesihatan Mata

Buah aprikot mengandungi sebatian yang penting untuk kesihatan mata seperti vitamin A dan vitamin E. Vitamin A sangat penting untuk menghalang rabun malam, penyakit yang disebabkan oleh kurangnya pigmen cahaya dalam mata.

Ini menyebabkan seseorang tidak mampu untuk melihat dengan baik pada waktu malam ataupun dalam tempat yang kurang cahaya. Vitamin E pula adalah vitamin yang larut dalam lemak yang berfungsi untuk melindungi mata daripada kerosakan radikal bebas.

Manakala beta-karotin yang memberikan warna kuning-jingga kepada buah aprikot, akan ditukarkan kepada vitamin A. Selain itu, buah aprikot mengandungi lutein dan zeaxanthin, bertindak dalam melindungi tekanan oksidatif.

Artikel Berkaitan: 10 makanan terbaik untuk kesihatan mata

5. Menjaga Kesihatan Kulit

Kajian menunjukkan punca utama kedutan dan kerosakan kulit ialah faktor persekitaran seperti terdedah kepada cahaya matahari, pencemaran dan asap rokok. Cahaya matahari yang mengandungi sinaran ultra unggu akan menyebabkan kulit terbakar dan menyebabkan melanoma, penghasilan kulit mati yang akan menyebabkan berlakunya kanser kulit.

Masalah kulit dapat diatas dengan mengamalkan diet yang mengandungi antioksidan seperti buah aprikot. Buah aprikot mempunyai vitamin C dan vitamin E yang berperanan dalam melindungi kulit daripada kerosakan cahaya ultra unggu dan pencemaran persekitaran dengan meneutralkan radikal bebas.

Tambahan pula, kedua-dua vitamin ini membantu dalam menghasilkan kolagen yang membantu dalam menganjalkan kulit wajah. Selain itu,  beta-karotin dalam buah aprikot melindungi daripada selaran matahari. Satu kajian menunjukkan pengambilan beta-karotin sebagai makanan tambahan selama 10 minggu mengurangkan risiko selaran matahari sebanyak 20%.

Artikel Berkaitan: 10 Makanan untuk Kecantikan kulit

6.  Melindungi Organ Hati

Beberapa data menunjukkan bahawa buah aprikot melindungi organ hati daripada tekanan oksidatif. Dalam dua kajian terhadap haiwan, terdapat dua kumpulan tikus, dimana kumpulan 1 diberikan alkohol dan buah aprikot manakala kumpulan 2 diberikan alkohol tetapi tidak diberikan buah aprikot.

Keputusan menunjukkan kumpulan 1 yang diberikan alkohol dan buah aprikot menghasilkan paras enzim hati dan keradangan yang lebih rendah. Ini kerana buah aprikot mengandungi antioksidan yang tinggi yang melindungi kerosakan organ hati. Antioksidan ini bertindak dengan meneutralkan radikal bebas dan mengurangkan keradangan.

7. Mengekalkan Kesihatan Jantung

Penyakit berkaitan jantung telah menyebabkan kematian yang tinggi di Malaysia iaitu 22.13% daripada jumlah kematian keseluruhan berdasarkan laporan Pertubuhan Kesihatan Dunia. Beberapa faktor seperti tinggi kolesterol, tinggi paras homosistin dan arterosklerosis.

Pengambilan buah aprikot membantu dalam melindungi jantung daripada penyakit seperti arterosklerosis, serangan jantung dan strok. Ini kerana buah aprikot tinggi dengan vitamin C, kalium dan serat yang menyumbang kepada kesihatan jantung. Berdasarkan kajian yang dijalankan oleh Pusat Perubatan Universiti Stanford, antioksidan seperti vitamin C melindungi jantung daripada radikal bebas.

Tambahan pula, kalium membantu dalam mengawal tekanan darah dengan mengawal pengembangan saluran darah dan arteri. Kandungan serat dalam aprikot pula menghakis kolesterol berlebihan yang menempel pada dinding saluran darah dan arteri. Manakala serat pula mengurangkan kolesterol jahat (kolesterol-LDL) dengan bergabung dengan asid hempedu ataupun kolesterol sebagai pembentukan misel. Ini akan mengurangkan kandungan kolesterol dalam sel hati dan menyingkirkan kolesterol-LDL dari badan.

8. Membantu dalam Merawat Penyakit Anemia

Buah aprikot kering adalah sumber terbaik zat besi dan kuprum. Ini kerana ketidakcukupan zat besi dan kuprum dalam badan menyebabkan keletihan, ketidakupaya, sakit kepala, masalah penghadaman dan disfungsi sistem metabolisma. Ini kerana zat besi dan kuprum diperlukan untuk penghasilan sel darah merah. Sel darah merah penting untuk membekalkan oksigen kepada tubuh badan dan memastikan sistem dalam badan dapat berfungsi dengan baik.

Buah aprikot turut membantu dalam menguatkan tulang kerana mengandungi mineral seperti kalsium, fosforus, maganese, zat besi dan kuprum. Pengambilan buah aprikot membantu dalam pertumbuhan dan pembentukan tulang yang sihat dan melindungi daripada penyakit yang berkaitan dengan tulang seperti osteoporosis (tulang rapuh).

10. Mengurangkan Sakit Telinga

Selain daripada dimakan secara segar, buah aprikot boleh diproses untuk dijadikan minyak. Minyak buah aprikot sangat bagus untuk mengurangkan sakit telinga. Kajian menunjukkan bahawa apabila minyak buah aprikot disapu pada saluran telinga, ianya berupaya untuk melawan jangkitan pada bahagian tersebut.

Kajian santifik menunjukkan bahawa buah aprikot mengandungi nutrisi dan sebatian aktif yang penting untuk melindungi badan dari segala penyakit dan mengekalkan kesihatan tubuh badan. Akan tetapi kajian klinikal yang benar-benar membuktikan keberkesanan buah ini untuk memberi manfaat kepada sesuatu penyakit adalah sangat sedikit. Pesakit perlulah merujuk kepada doktor ketika ingin mengambil buah ini untuk sesuatu penyakit.

Lihat Khasiat Makanan Yang Lain Di sini

Khasiat Makanan yang Lain

Bashir, O., Ahmad Bhat, T., Gani, G. & Jan, N. (2018). Nutritional and Health Benefits of Apricots. International Journal of Unani and Integrative Medicine, 2(2), 5-9. Davidson, K. (2019). 9 Health and Nutrition Benefits of Apricots. Healthline. Olsen, N. (2020). What are the Health Benefits of Apricots? Medical News Today.


Radium: Definisi, Sifat, Sejarah dan Kegunaan

Apakah itu unsur Radium? Artikel ini akan membincangkan sifat, sejarah penghasilan Radium dan kegunaannnya dalam kehidupan seharian kita

Radium merupakan bahan hasil daripada pereputan  atom uranium. Dalam keadaan semulajadi, ianya ditemui sebanyak 1 part per trillion (ppt) dalam kerak bumi. Radium bukanlah bahan yang popular kerana ianya mempunyai aplikasi yang terhad dan besifat radioaktif. Namun sebelum tahun 1970-an, radium boleh ditemui dalam pelbagai produk kerana belum dikenalpasti kesan sampingan penggunaannya ketika itu.

Sifat-sifat utama bagi elemen radium adalah seperti dalam jadual berikut:

Nombor atom: 88Berat atom: 226Kumpulan: 2Takat lebur: 696 oCTakat didih: 1500 oCKetumpatan: 5

Menurut sejarah, asal nama radium adalah daripada perkataan Latin ‘radius’ atau ‘ray’. Ini kerana ketika kajian radioaktif, radium ditemui dapat menghasilkan sehingga tiga juta kali ganda lebih banyak radiasi berbanding uranium.

Penemuan awal radium adalah oleh seorang saintis bernama Marie Curie yang sedang melakukan kajian untuk tesis kedoktorannya pada tahun 1898. Kajian tersebut adalah berfokus kepada bahan uranium. Marie ketika itu mengesan terdapat bahan radioaktif lain pada uraninit yang dikajinya. Suaminya, Pierre Curie juga merupakan seorang saintis dan membantu Marie melakukan kajian. Ketika itu mereka menjumpai  barium dan satu lagi bahan radioaktif yang belum dikenalpasti.

Pada tahun 1902, mereka berjaya mengasingkan radium klorida (RaCl) sebanyak 1 miligram dan mendapat anugerah Nobel hasil daripada penemuan tersebut. Akhirnya pada tahun 1910, Marie Curie berjaya mendapatkan logam radium tulen dan sekali lagi dianugerahkan dengan anugerah Nobel.

Marie dibantu oleh saintis bernama Andre Debierne untuk melakukan proses elektrolisis terhadap radium klorida dengan menggunakan bahan merkuri sebagai katod. Walaupun penemuan Marie membolehkannya mendapat anugerah yang berprestij, beliau meninggal pada usia 60-an akibat leukemia yang dipercayai berpunca daripada pendedahan terhadap bahan radioaktif yang berpanjangan sepanjang kajiannya.

Bagi tujuan komersial, radium tidak dihasilkan secara meluas kerana kegunaannya yang agak terhad. Kira-kira kurang daripada 100  gram radium dihasilkan setiap tahun. Sumber utama bagi mendapatkan radium adalah daripada bijih uranium ataupun uraninit yang kebiasannya ditemui di Congo dan Kanada. Maka radium boleh didapati sebagai bahan sampingan hasil penggalian bijih uranium.

Proses mendapatkan radium bermula dengan menghancurkan bijih uranium dan dilarutkan menggunakan asid sulfurik. Hasil garam radium pula bertindak balas untuk mendapatkan bromida radium. Bagi mengasingkan elemen ini, ianya perlu menjalani proses penghabluran sebelum ditapis dalam bentuk elemen tulen.

Kaedah lain mendapatkan radium dari bijih uranium adalah menggunakan proses yang dilakukan oleh saintis Marie dan Debierne yang masih boleh diaplikasi sehingga kini. Selain itu, radium boleh didapati daripada rod bahan api yang telah digunakan dalam reaktor nuklear.

Radium adalah bahan yang paling reaktif jika dibandingkan dengan elemen-elemen lain yang berada dalam kumpulan logam bumi alkali yang lain. Ianya tidak wujud dalam keadaan tulen secara semulajadi. Pada persekitaran kita terdapat bahan radium dalam kuantiti yang cukup sedikit dan tidak membahayakan kesihatan. Radium dalam bentuk pancaran gamma mampu bergerak pada jarak jauh dan menyebabkan ianya boleh didapati di mana-mana.

Radium mudah teroksida apabila bertindakbalas di udara. Pada asalnya ianya berwarna putih seakan – akan perak namun akan menjadi hitam apabila teroksida.

Radium bertindakbalas bersama air untuk menghasilkan gas hidrogen. Ianya terurai apabila berada dalam air.

Ra + 2 H2O –> Ra(OH)2 + H2

Kegunaan Radium dalam Kehidupan Harian

Sifat radium yang sangat radioaktif menyebabkan ianya toksik dan membahayakan kesihatan. Oleh itu, radium tidak digunakan dalam kehidupan harian. Pada ketika dahulu, radium sangat kerap ditemui dalam pembuatan warna atau cat bagi jam tangan sehingga pada tahun 1970-an.

Sifat radium yang mampu mengeluarkan cahaya dalam gelap menjadikannya ideal untuk pembuatan jam tangan kerana membolehkan pengguna melihat jam dalam keadaan gelap. Selepas itu, kajian mendapati pendedahan radium terhadap pekerja boleh menyebabkan penyakit nerkosis radium.

Penyakit ini memberikan kesan pada dagu dan boleh menjadi tumor malahan kanser. Sejak itu penggunaan radium telah dihadkan dalam produk harian setelah ramai pekerja di kilang-kilang melaporkan kesan yang sama. Sebelum ini, radium ditemui dalam bahan buatan kosmetik, coklat dan ubat gigi.

Dalam bidang kesihatan pula, isotop radium iaitu radium-233 digunakan sebagai salah satu kaedah rawatan kanser prostat. Rawatan ini dikenali sebagai rawatan radioisotop dan hanya digunakan apabila sel kanser telah mencapai ke kawasan tulang. Oleh kerana radium dan kalsium yang diserap tulang berada dalam kumpulan yang sama, radium dapat diserap oleh sel tulang untuk melepaskan radiasi. Radiasi ini akan mematikan sel-sel kanser dalam tulang dan diserap dalam kuantiti sedikit oleh sel tulang lain. Radium yang memancarkan partikel alfa tidak mencapai sel-sel sekeliling kerana sifat partikel tersebut hanya mampu memberi kesan pada jarak yang pendek. Oleh itu rawatan ini tidak memudaratkan namun antara kesan sampingan adalah loya dan rasa sakit selepas rawatan. Selain itu, pesakit juga tidak disarankan untuk mendapatkan anak dalam waktu terdekat kerana kesan radioaktif boleh memberikan kesan sampingan terhadap sperma pesakit.

Radium juga merupakan bahan yang boleh menghasilkan gas radon. Terdapat kajian pada tahun 2019 yang melihat kesan positif penggunaan terapi gas radon bagi pesakit kanser payudara. Rawatan menggunakan radiasi bukanlah satu inisiatif yang digunakan meluas sehingga kini. Pengetahuan mengenai kesan radioaktif terhadap pesakit memerlukan  kajian yang lebih meluas kerana terdapat pelbagai persepsi dan sejarah pada tahun 1920-an yang menunjukkan kesan buruk radiasi. Lebih-lebih lagi radium hanya dihasilkan dalam kuantiti yang sedikit dan agak mahal.

Marie and Pierre Curie isolate radium – HistoryRadon Therapy Is Very Promising as a Primary or an Adjuvant Treatment for Different Types of Cancers: 4 Case Reports – PubmedRadium -BritannicaRadium – Royal Society of Chemistry


Oganesson: Definisi, Sifat, Sejarah dan Kegunaan

Apakah itu unsur Oganesson? Artikel ini akan membincangkan sifat, sejarah penghasilan Oganesson dan kegunaannnya dalam kehidupan seharian kita

Oganesson merupakan sejenis unsur kimia yang baru dan dikenali dengan simbol Og. Ia terletak dalam kumpulan 18 jadual berkala unsur. Ia merupakan sejenis unsur kimia sintetik dan tergolong sebagai unsur yang ‘berat’. Oganesson mempunyai nombor atom dan jisim yang paling berat dalam jadual berkala unsur. Oleh kerana ia merupakan sejenis unsur baru, kajian mengenainya masih dijalankan oleh para saintis di seluruh dunia.

Sifat Fizikal dan Sifat Kimia

Oleh kerana Oganesson merupakan unsur baru dan ditemui pada awal tahun 2005, kajian mengenainya masih giat dijalankan oleh para pengkaji di serata dunia. Kajian tertumpu pada sifat sifat fizikal dan juga kimianya.

Oganesson mempunyai sifat fizikal yang seakan akan Radon namun lebih reaktif dan lebih berat. Oganesson juga dikatakan lebih reaktif berbanding unsur Flerovium dan Copernicium. Oleh kerana saiznya yang besar dan petala luarnya sangat jauh dari nukleus, ini menyebabkan Oganesson sangat lebih reaktif berbanding unsur lain dalam kumpulan yang sama. Pada keadaan normal (1 atm, 25°C), Oganesson wujud dalam keadaan pepejal. Ia mempunyai takat lebur ≈52.0 °C dan takat didih ≈177.0 °C. Belum banyak data yang dapat ditemui berkenaan Oganesson. Saintis masih giat mengkaji dan bereksperimen dengan unsur baru ini.

Simbol: OgNombor atom: 118Berat atom: 294 gram/molKumpulan: 18Takat lebur: ≈52.0 °CTakat didih: ≈177.0 °CKonfigurasi elektron: [Rn] 5f14 6d10 7s2 7p6

Oganesson pertama kali ditemui dan berjaya dihasilkan pada tahun 2002 di Joint Institute for Nuclear Research (JINR) yang terletak di Dubna, Russia. Sekumpulan penyelidik yang terdiri dari gabungan saintis Russia dan Amerika Syarikat telah bekerjasama dalam penyelidikan ini sehingga menjumpai unsur baru ini.

Pada December 2015, Oganesson telah diiktiraf secara rasmi sebagai unsur baru dan pada November 2016, IUPAC telah memberi pengesahan rasmi untuk menamakan unsur ini sebagai Oganesson. Nama ini diambil bersempena nama seorang saintis iaitu Yuri Oganessian.

Beliau merupakan seorang pakar dan penyelidik dalam bidang kajian unsur-unsur berat yang baru dalam jadual berkala. Oganesson juga merupakan satu dari dua unsur yang dinamakan bersempana nama pengkajinya yang masih hidup pada waktu itu.

Belum banyak data yang ditemui berkenaan sifat kereaktifan Oganesson ini. Namun, saintis mengesahkan bahawa Oganesson lebih reaktif berbanding unsur lain dalam kumpulan 18. Setakat ini, belum ada sebatian Oganesson yang ditemui oleh kerana setengah hayatnya yang sangat singkat dan tidak dapat dikaji secara kimia. Namun, saintis telah mengkaji tentang kemungkinan kewujudan sebatian Oganesson ini sejak tahun 1964. Saintis berteori, sebatian Oganesson dengan Fluorin mungkin wujud iaitu Oganesson Tetrafluorida (OgF4) dan Oganesson difluoride (OgF2).

Oganesson dihasilkan dengan cara membedil atom californium dengan ion kalsium. Ion kalsium yang mempunyai berat nuklei yang lebih kecil akan dibedil kepada atom californium yang lebih berat nukleinya.  Proses ini mengambil masa yang sangat panjang iaitu lebih kurang 1080 jam. Sungguhpun masa yang diambil sangat panjang, proses ini hanya menghasilkan 3 atom Oganesson sahaja. Belum ada industri di dunia yang menghasilkan oganesson dalam skala industri.

Kegunaan dan Aplikasi dalam Kehidupan

Buat masa ini, Oganesson hanya digunakan untuk kegunaan saintifik dan penyelidikan. Oganesson belum digunakan untuk kegunaan domestic dan komersial. Oleh kerana sifat radioaktifnya, tidak banyak kajian yang dibuat berkenaan unsur baru ini.

Brittanica : OganessonRoyal Society of Chemistry : OganessonLive Science: ununoctium


Asid Kuat: Definisi, Ciri-ciri, Contoh dan Aplikasi

Apakah itu asid kuat? Artikel ini akan membincangkan definisi asid kuat, ciri-cirinya, contoh dan aplikasi yang selalu digunakan dalam kehidupan seharian

Anda mungkin pernah mendengar perkataan asid yang sering dilontarkan oleh orang sekeliling, atau membaca bahagian belakang produk lalu menemukan perkataan asid di dalam produk kosmetik, penjagaan muka, bahkan mungkin pernah memakannya?

Asid boleh ditemukan di dalam pelbagai jenis produk dan digunakan dengan sangat meluas di dalam industri pembuatan termasuklah produk pencuci, kosmetik, penjagaan muka, ubat-ubatan, makanan dan banyak lagi. Asid secara umumnya, adalah satu bahan yang melepaskan ion hidrogen atau juga dikenali sebagai proton apabila bertindak balas dengan air.

Teori yang menerangkan asid

Untuk memahami tajuk ini dengan lebih lanjut, kita boleh melihat kepada beberapa teori yang menerangkan tentang asid, antaranya adalah

Teori ini mengatakan bahawa- asid adalah bahan yang menghasilkan ion hidrogen di dalam larutan.

Teori ini mengatakan bahawa- asid adalah penderma proton (ion hidrogen)

Teori ini mengatakan bahawa- asid adalah penerima pasangan elektron.

Ketiga-tiga teori ini menyatakan perkara yang hampIr sama iaitu, asid adalah sejenis bahan yang melepaskan ion hidrogen ataupun proton apabila bertindak balas dengan air.

Asid dikategorikan sebagai asid kuat apabila ia terion sepenuhnya atau melepaskan semua proton di dalam air. Ini bermaksud, asid yang kuat akan membebaskan bilangan ion hidrogen atau proton yang sangat tinggi apabila bertindak balas di dalam air. Ion adalah zarah yang bercas. Memandangkan asid kuat membebaskan sejumlah ion yang sangat besar ketika ia terurai, ia bermaksud asid kuat mampu untuk mengalirkan elektrik.

Teori Bronsted-Lowry digunakan untuk menerangkan tentang konsep asid kuat ini dengan lebih lanjut. Apabila asid dilarutkan di dalam air, proton ataupun ion hidrogen dipindahkan di dalam molekul air untuk menghasilkan ion hidroksonium (hydroxonium ion) dan ion yang bercas negatif-bergantung kepada asid apa yang digunakan. Ia boleh dilihat melalui persamaan seperti di bawah;

Tindak balas seperti di atas adalah sejenis tindak balas yang boleh diterbalikkan, tetapi di dalam sesetengah situasi, asid sangat bagus dalam membebaskan proton sehingga disangkakan sebagai tindak balas sehala. Asid tersebut terion hampir sepenuhnya.

Sebagai contoh, apabila hidrogen klorida (HCl) larut di dalam air untuk menjadi asid hidroklorik (HCl), cuma sedikit tindak balas terbalik yang boleh ditulis seperti di bawah;

Pada satu-satu masa, hampir semua hidrogen klorida akan bertindak balas untuk membentuk ion hidroksonium dan ion klorida dan disebabkan oleh hal yang demikian, makan hidrogen klorida dikelaskan sebagai asid kuat menurut Teori Bronsted-Lowry.

Para saintis menggunakan pH, iaitu kadar pengukuran kepekatan ion hidrogen di dalam sesuatu larutan, sebagai penunjuk samada sesuatu larutan berada dalam keadaan berasid atau beralkali. Skala pH yang paling biasa digunakan berada di dalam julat antara 1 sehingga 14, di mana nombor yang lebih rendah mewakili asid dan nombor yang lebih tinggi mewakili alkali, manakala bahan atau larutan yang mempunya pH 7 pula adalah bahan yang bersifat neutral.

Secara umumnya, asid kuat mempunyai pH sekitar 0 sehingga 3. Berbanding asid lemah, mereka mempunyai pH sekitar 4-6

Jika sesuatu asid mempunyai kekuatan yang lebih tinggi, lebih baik kadar penguraian ionnya di dalam larutan berakues, yang mana ia akan membebaskan lebih banyak ion hidrogen yang bercas positif (H+).

Antara contoh bagi asid kuat termasuklah

Asid hidroklorik (HCl)Asid hidrobromik (HBr)Asid perklorik (HClO4),Asid sulfurik (H2SO4).

Disebabkan pH mengukur jumlah bilangan ion hidrogen yang dibebaskan di dalam sesuatu larutan, asid yang sangat kuat boleh mempunyai bacaan pH yang tinggi walaupun mempunyai kepekatan yang rendah.

Sebagai contoh, larutan asid hidroklorik yang berkepekatan 0.0000001 molar mempunyai pH sebanyak 6.79 iaitu menghampiri neutral. Sebagai asid kuat, asid hidroklorik mempamerkan seratus peritus (100%) kadar penguraian tetapi disebabkan kepekatannya yang sangat rendah membuatkan pHnya mendekati nilai neutral.

Asid perut adalah asid kuat

Tahukah anda, di dalam badan kita juga mengandungi asid kuat yang terletak di bahagian perut yang berfungsi untuk menghancurkan makanan yang dimakan oleh kita supaya lebih mudah untuk dicerna menjadi zarah yang lebih kecil. Selain daripada itu, asid perut juga bertindak sebagai barisan hadapan dalam melawan patogen dan mikrob yang akan membuatkan kita sakit. Untuk melakukan tindak balas seperti di atas, asid perut perlulah mempunyai kekuatan yang tinggi dan sangat berasid, maka, pH bagi asid perut adalah berada di antara 1 dan 2, yang mana asid tersebut adalah agak kuat!

Faktor utama yang menjadi penyumbang kepada kerendahan pH asid perut adalah disebabkan oleh kehadiran asid hidroklorik. Walau bagaimanapun, terdapat hanya sedikit jumlah asid hidroklorik di dalam asid perut, selebihnya adalah bahan kimia yang lain seperti kalium klorida dan natrium klorida yang dirembeskan oleh lapisan sel-sel di dalam dinding perut. Sel-sel tersebut juga membebaskan beberapa enzim dan mukus yang mana sangat penting kepada proses penghadaman. Ia melindungi lapisan perut supaya asid dan jus gastrik yang lain tidak merosakkan organ yang lain.

Secara umumnya, terdapat enam jenis asid kuat yang digunakan dengan sangat meluas di dalam industri, antaranya ialah;

Asid hidroklorik– Asid ini hadir di dalam perut bagi membantu proses penghadaman dengan cara memecahkan makanan menjadi molekul yang lebih kecil. Di dalam industry kimia, asid hidroklorik digunakan dalam proses tindak balas penyahhidratan dan penyejatan.Asid perklorik– Asid perklorik adalah salah satu bahan yang digunakan dalam pengukuhan paparan kristal cecair dan aplikasi elektronik kritikal dan juga pengekstrakan bijih. Selain itu ia juga turut digunakan untuk membuat bahan bakar roket.Asid hidrobromik– Asid hidrobromik banyak digunakan untuk penghasilan bromida tidak organic terutamanya bromide untuk zink, kalsium, dan natrium.Asid nitrik– Asid nitrik digunakan di dalam industry kimia untuk menghasilkan ammonium nitrat sebagai baja.Asid sulfurik– Asid sulfurik mempunyai penggunaan yang sangat luas, antaranya ia digunakan sebagai elektrolit di dalam sel bateri.Asid hidroiodik- Asid hidroiodik ini berguna sebagai agen penurun, di mana ianya adalah pilihan popular dalam penghasilan metafitamin.

Jenis Asid yang lain

Sims. M (2015). The Uses of Strong Acids. Prezi. Johnson. S (2018). What pH Levels Are Considered Strong & Weak?. Chemguide. STRONG AND WEAK ACIDS. Chemguide. THEORIES OF ACIDS AND BASES.Healthline. How Strong Is Stomach Acid?.


Asid Lemah: Definisi, Ciri-ciri, Contoh dan Aplikasi

Apakah itu asid lemah? Artikel ini akan membincangkan definisi asid lemah, ciri-cirinya, contoh dan aplikasi yang selalu digunakan dalam kehidupan seharian

Asid adalah apa-apa sahaja bahan yang berada di dalam keadaan cecair, mempunyai rasa yang masam, dan merubah warna penunjuk, sebagai contoh merubah warna kertas litmus daripada biru kepada merah.  Asid terbahagi kepada dua bahagian, iaitu

Asid kuat Asid lemah.

Yang membezakan kedua-dua kategori ini bukannya kepekatan bahan kimia yang ada di dalam asid tetapi keupayaan sesuatu asid tersebut untuk melepaskan ion hidrogen atau terion apabila bertindak balas dengan air.

Kedua-dua jenis asid lemah dan kuat ini digunakan dengan sangat meluas di dalam pelabagai jenis industri, bukan sahaja industri kimia, malah makanan, pembuatan, penternakan dan banyak lagi.

Teori yang menerangkan asid

Untuk memahami tajuk ini dengan lebih lanjut, kita boleh melihat kepada beberapa teori yang menerangkan tentang asid, antaranya adalah

Teori ini mengatakan bahawa- asid adalah bahan yang menghasilkan ion hidrogen di dalam larutan.

Teori ini mengatakan bahawa- asid adalah penderma proton (ion hidrogen)

Teori ini mengatakan bahawa- asid adalah penerima pasangan elektron.

Ketiga-tiga teori ini menyatakan perkara yang hampir sama iaitu, asid adalah sejenis bahan yang melepaskan ion hidrogen ataupun proton apabila bertindak balas dengan air.

Sesuatu asid dikategorikan sebagai asid lemah apabila ia tidak terlerai sepenuhnya di dalam air atau terion separa. Dengan kata lain, asid lemah tidak mendermakan kesemua ion hidrogennya (H+) di dalam air. Asid lemah mempunyai nilai Ka (pemalar peleraian asid) yang sangat kecil jika hendak dibandingkandengan asid kuat yang mempunyai nilai Ka yang sangat besar.

Pemalar peleraian asid (Ka) ini adalah nilai kuantitatif yang mengukur kekuatan sesuatu asid di dalam larutan. Lebih tinggi nilai Ka, maka lebih tinggi kadar penguraian hidrogen di dalam air. Hampir semua asid yang wujud adalah asid lemah.

Puratanya, hanya satu peratus (1%) larutan asid lemah terlerai dalam air dalam larutan berkepekatan 0.1 mol/L. Maka, kepekatan ion H+ di dalam larutan asid lemah sentiasa berkurang daripada kepekatan spesies yang tidak dipisahkan. Antara contoh bagi asid lemah adalah asid asetik (CH3COOH) yang digunakan sebagai bahan utama untuk membuat cuka, dan asid oksalik (H2C2O4) yang boleh ditemukan hadir di dalam sesetengah sayur-sayuran.

Para saintis menggunakan pH, iaitu kadar pengukuran kepekatan ion hidrogen di dalam sesuatu larutan, sebagai penunjuk samada sesuatu larutan berada dalam keadaan berasid atau beralkali. Skala pH yang paling biasa digunakan berada di dalam julat antara 1 sehingga 14, di mana nombor yang lebih rendah mewakili asid dan nombor yang lebih tinggi mewakili alkali, manakala bahan atau larutan yang mempunya pH 7 pula adalah bahan yang bersifat neutral.

Asid lemah gagal untuk terion sepenuhnya di dalam air, ia hanya melepaskan ion hidrogen atau proton dengan kepekatan yang rendah apabila bertindak balas dengan larutan akues membuatkan julat pH yang terhasil berada di skala 5 hingga berdekatan dengan 7.

Antara contoh yang boleh dilihat mewakili penerangan di atas adalah asid asetik, bahan utama yang digunakan di dalam cuka yang memberikan rasa masam, asid formik (HCOOH) bertanggungjawab memberikan rasa sedikit pedih apabila digigit oleh semut. Walaubagaimanapun, terdapat pengecualian bagi julat pH umum ini. Asid lemah yang cukup pekat masih dapat menghasilkan bacaan pH yang rendah. Larutan asid asetik dengan kepekatan 1.0 molar, misalnya, mempunyai pH 2.37.

Asid asetik ataupun juga dikenali sebagai asid etanoik (ethanoic acids) adalah sejenis asid lemah dengan formula kimia CH3COOH. Ianya dikategorikan sebagai asid lemah kerana ia hanya terion separa apabila bertindak balas dengan air. Asid asetik tidak mempunyai warna tetapi mempunyai bau yang kuat, masam, seakan-akan bauan cuka.

Asid formik atau juga dikenali sebagai asid metanoik (methanoic acids) adalah asid karboksilik (carboxylic acids) dengan formula kimia HCOOH atau CH2O2.

Ia digunakan di dalam proses pemprosesan tekstil dan kulit. Ia juga diketahui berada di dalam badan sesetengah spesies semut secara semula jadi. Asid formik boleh disediakan di dalam bentuk esternya dengan cara rawatan karbon monoksida dengan alkohol seperti metil alkohol dengan kehadiran pemangkin.

Asid oksalik (oxalic acid) adalah asid dwikarboksilik (dicarboxylic acid) yang paling ringkas dengan formula kimia CH2O2. Walaupun begitu, keasidan bagi asid oksalik ini adalah lebih tinggi daripada keasidan asid asetik.

Asid hidroflorik adalah sejenis asid lemah dengan formula kimianya HF. Asid ini berbahaya kepada makhluk yang bernyawa. Ia boleh menyebabkan kecederaan seperti lecuran atau kesan bakaran yang teruk sekiranya mempunyai sentuhan dengan kulit.

Asid nitrat (HNO2) adalah sebatian asid lemah yang tidak stabil yang disediakan hanya dalam keadaan sejuk dan larutan yang cair. Asid nitrat terurai menjadi oksida nitric (NO) dan asid nitric. Ia boleh bertindak balas samada sebagai agen pengoksidaan atau agen penurunan.

Asid nitrat sering digunakan untuk menyingkirkan sifat toksik bagi bahan yang berpotensi untuk meletup seperti natrium azida (sodium azide). Ia turut digunakan dalam penyediaan garam diazonium daripada amin dan dalam penyediaan pewarna azo di dalam tindak balas Sandmeyer.

Asid sulfur atau juga dipanggil sebagai larutan sulfur dioksida atau asid dihydrogen triosulfurik. Ia bertindak sebagai spesies pertengahan dalam penghasilan hujan asid daripada sulfur dioksida. Ia digunakan sebagai agen penurunan dan turut digunakan sebagai pembasmi kuman.

Asid fosforik digunakan di dalam banyak industri, terutamanya dalam industri pembuatan baja. Garam yang ada di dalam asid tersebut dikenali sebagai fosfat, digunakan secara besar-besaran di dalam industri agrikultur.

Asid benzoik adalah asid karbosilik aromatik dengan formula kimia C6H5COOH. Ia wujud secara semulajadi di dalam banyak tumbuhan dan juga getah benzoine (gum benzoine).

Asid sitrik; digunakan sebagai pengawet makanan serta agen perasa dalam industri pembuatan makanan.

Asid askorbik banyak digunakan dalam proses rawatan penyakit sum-sum tulang dan skurvi.

Jenis Asid yang lain

BRITANNICA (2021). ACIDS. LUMEN (2021). Weak Acid.VEDANTU (2021). Examples of Weak Acid. SCIENCING (2021). What pH Levels Are Considered Strong & Weak?.


Nitrogen: Definisi, Sifat, Sejarah dan Kegunaan

Apakah itu unsur nitrogen? Artikel ini akan membincangkan sifat, sejarah penghasilan nitrogen dan kegunaannnya dalam kehidupan seharian kita

Nitrogen adalah unsur bukan logam yang berada dalam kumpulan 15 jadual berkala. Ia tidak mempunyai rasa, bau dan warna dan merupakan gas yang paling banyak berada di ruang atmosfera bumi dengan jumlah kira-kira 78% atau kira-kira 4000 trillion tan seterusnya menjadi unsur yang paling banyak yang membentuk dan memberi fungsi dalam kehidupan.

Ia adalah komponen asas dari semua protein dan boleh didapati dalam sistem kehidupan. Nitrogen di dalam air dan tanah boleh didapati dalam bentuk nitrat dan nitrit yang merupakan bahagian daripada kitaran nitrogen dan saling berkait antara satu sama lain.

Nitrogen penting dalam kehidupan kerana ia merupakan asas kepada pembentukan DNA yang merupakan tempat tersimpannya kod genetik. Contoh sebatian nitrogen banyak terdapat dalam bahan organik, makanan, baja, bahan letupan dan racun. Selain itu nitrogen bebas pula terdapat pada meteorit, gas gunung berapi, kawasan perlombongan, kolam air panas, matahari, nebula dan bintang.

Nombor atom: 7Berat atom: 14Kumpulan: 15Takat lebur: -210°CTakat didih: -195.8°CKetumpatan: 0.001145 g cm−3

Unsur nitrogen telah ditemui oleh seorang doktor dan ahli kimia di Scotland, Daniel Rutherford pada tahun 1772 semasa menyiapkan tesisnya. Nitrogen diperolehi dari udara melalui proses yang dikenali sebagai pengasingan sulingan.

Dia mengeluarkan gas oksigen dan gas karbon dioksida dari udara dan lebihan gas tersebut didapati tidak menyokong proses pembakaran atau organisma hidup. Pada tahun 1760, beberapa orang Saintis terlebih dahulu mengkaji gas nitrogen seperti Henry Cavendish dan Joseph Priestley.

Apabila mereka mengeluarkan gas oksigen dari udara dan masukkan ia ke dalam tabung ujikaji mereka mendapati gas tersebut dapat memadamkan lilin yang menyala serta seekor tikus yang hidup di dalamnya segera mati. Walaubagaimanapun mereka tidak dapat mengenal pasti bahawa unsur itu adalah gas nitrogen. Mereka hanya menggelarkan ia sebagai udara yang tidak sempurna atau udara tanpa oksigen.

Nama nitrogen berasal dari bahasa Latin nitrium dan Greek nitron yang bermaksud soda dan gen yang membentuk. Nama itu telah diberikan oleh ahli kimia Perancis Jean-Antoine-Claude pada tahun 1790. Dia menjelaskan dengan lebih lanjut peranan gas tersebut yang tidak menyokong kehidupan seterusnya menyangah pandangan teori phlogiston yang popular pada abad ke-18.

Nitrogen adalah gas yang tidak aktif pada suhu persekitaran dan tidak bergabung dengan oksigen, hidrogen dan kebanyakan unsur lain.

Walaubagaimanapun nitrogen boleh bergabung dengan oksigen dengan kehadiran kilat atau percikan api. Penghasilan tenaga elektrik daripada salah satu sumber berikut menyebabkan nitrogen dan oksigen membentuk nitrik oksida.

Nitrik oksida pula lebih aktif daripada nitrogen bebas. Sebagai contoh apabila nitrik oksida bergabung dengan oksigen dan air di udara maka ia akan membentuk asid nitrik. Semasa hujan, asid nitrik mendap ke dalam lapisan kerak bumi lalu bergabung dengan logam yang berada dalam kerak bumi maka akan menghasilkan sebatian yang dipanggil sebagai nitrit (NO2−) dan nitrat (NO3−).

Perubahan unsur nitrogen kepada sebatian nitrogen dipanggil sebagai fiksasi nitrogen. Tindak balas antara antara nitrogen dan oksigen di udara adalah contoh tindak balas fiksasi nitrogen. Terdapat sejenis bakteria yang hidup dalam akar tumbuhan yang mengubah nitrogen di udara dan menukarkannya menjadi ammonium (NH4+).

Bakteria lain pula akan menukarkan ammonium tersebut kepada sebatian nitrit kemudian nitrat yang akhirnya menghasilkan molekul protein serta asid amino yang penting untuk perkembangan dan pertumbuhan sel organisma hidup.

Haiwan akan memakan tumbuhan yang mengandungi protein tersebut dan akhirnya sebatian nitrogen kembali semula ke dalam tanah melalui bahan buangan haiwan dan bangkai yang terurai apabila ia mati. Bakteria akan menukar hasil buangan yang mengandungi nitrogen tersebut menjadi nitrogen gas semula kemudian gas nitrogen naik ke atmosfera. Proses ini dikenali sebagai kitaran nitrogen.

Gambarajah 1 menunjukkan proses kitaran nitrogen

Kegunaan dan aplikasi harian

Penggunaan nitrogen terbesar di industri adalah dalam pengeluaran ammonia (NH3). Sebahagian besar nitrogen digabungkan dengan hidrogen untuk menghasilkan ammonia melalui proses Haber. 150 juta tan ammonia dihasilkan dengan cara ini pada setiap tahun. Ammonia yang dihasilkan dalam skala yang besar kebanyakannya diguna untuk menghasilkan baja, bahan letupan, pewarna dan nitrik asid pula dihasilkan melalui proses Ostwald.

Cecair nitrogen juga sering digunakan sebagai bahan pendingin kerana ia mempunyai kapasiti suhu yang sangat sejuk sehingga mampu mencecah -80 °C yang selalu digunakan untuk tujuan pemeliharaan sampel biologi seperti sel DNA yang bagi tujuan penyelidikan perubatan atau kajian saintifik.

Ia juga digunakan untuk tujuan pembekuan dan mengawet makanan dengan cepat demi menjaga kelembapan, warna, rasa dan tekstur.

Gas nitrogen sebahagian besarnya adalah lengai dan sesuai digunakan sebagai pelindung dalam industri semikonduktor semasa proses kimpalan dan pematerian dijalankan. Ia juga digunakan dalam industri elektronik seperti pembuatan transistor dan diod. Nitrogen juga digunakan dalam kuantiti yang besar untuk memudahkan proses penyepuhlindapan keluli tahan karat. Selain itu, syarikat minyak juga menggunakan gas nitrogen dengan tekanan yang tinggi untuk mengeluarkan minyak mentah ke permukaan bumi.

Nitrogen – BrittanicaNitrogen – Royal Society of ChemistryNitrogen – PubchemNitrogen – Livescience


10 Makanan untuk Kecantikan Kulit

Apakah makanan untuk mencantikkan kulit? Artikel ini akan membincangkan beberapa makanan untuk kecantikan kulit yang sesuai untuk anda

Setiap orang pasti mahukan kulit yang sihat dan bebas daripada sebarang cela. Malah terdapat individu yang sanggup menghabiskan wang ringgit untuk mendapatkan rawatan kulit dan produk penjagaan kulit yang bagus demi menjaga kecantikkan kulit masing-masing.

Proses untuk memiliki kulit yang cantik dan sihat bukanlah boleh dicapai dengan sekelip mata sahaja malah ianya memerlukan kesabaran dan komitmen yang tinggi. Pada zaman dahulu kala, masyarakat akan menggunakan kaedah tradisional dan bahan-bahan yang ada di sekitar mereka untuk menjaga kulit seperti kunyit, limau nipis dan pelbagai lagi. Selain daripada penggunaan produk, diet turut memainkan peranan yang penting di dalam proses penjagaan kulit.

Nutrisi yang Diperlukan Kulit

Berikut merupakan antara nutrisi yang diperlukan oleh kulit.

1. Vitamin A (1)

Vitamin A merupakan antara nutrisi yang diperlukan oleh kulit kita. Apakah kebaikan vitamin A terhadap kulit? Salah satunya adalah melindungi kulit daripada kerosakkan yang disebabkan oleh sinar UV. Ianya juga diperlukan untuk merawat masalah jerawat dan proses penyembuhan luka.

2. Vitamin C (2)

Pasti ramai yang sudah maklum bahawa vitamin C merupakan antara komponen yang diperlukan untuk menjaga kecantikan kulit. antara kelebihan vitamin C adalah mencegah kerosakkan UV, mencegah kedutan, menggalakkan penghasilan kolagen dan turut diperlukan di dalam proses penyembuhan luka.

3. Vitamin D (3)

Antara sumber utama vitamin D untuk kulit adalah cahaya matahari. Antara kepentingan sumber vitamin D kepada kulit adalah untuk proses penyembuhan luka.

10 Makanan untuk Kecantikan Kulit

Pengambilan air yang mencukupi tidak boleh dipandang ringan jika anda ingin memiliki kulit yang sihat dan cantik. Hal ini kerana air mempunyai pelbagai fungsi termasuklah menghidratkan tubuh badan. Apabila kekurangan air, kulit akan terlihat kering dan tidak bermaya. Oleh itu, pengambilan air haruslah mencukupi sekurang-kurangnya 8 gelas sehari.

Apakah kepentingan pengambilan sayur-sayuran di dalam penjagaan kulit? Sayur-sayuran seperti brokoli, tomato, lobak merah, bayam dan lain-lain mempunyai kandungan nutrisi seperti yang dinyatakan di atas di mana ianya merupakan nutrisi yang diperlukan oleh kulit untuk kekal sihat.

Kita digalakkan untuk mengambil sekurang-kurang 3 hidangan sayur-sayuran setiap hari untuk memenuhi keperluan serat harian.

Buah-buahan juga merupakan antara makanan yang boleh diambil untuk menjaga kecantikkan kulit. Antara pilihan buah yang boleh diambil adalah buah yang kaya dengan kandungan vitamin C seperti buah jambu, kiwi, oren, buah-buahan beri, anggur dan lain-lain. Vitamin C merupakan sejenis mikronutrisi yang bersifat anti oksida dan membantu di dalam penghasilan kolagen.

4. Makanan tinggi selenium

Selenium merupakan sejenis mineral yang diperlukan oleh tubuh badan untuk menjalankan beberapa fungsi penting seperti penghasilan DNA. Mineral ini mempunyai potensi untuk menghalang kerosakkan sel kulit yang disebabkan oleh UV (4). Antara sumber makanan yang tinggi dengan selenium adalah seperti susu, sayur-sayuran, buah-buahan, ayam, ikan, telur dan lain-lain (5).

5. Makanan tinggi zink (6)

Zink merupakan sejenis mineral yang diperlukan oleh tubuh badan untuk menjalankan beberapa fungsi seperti fungsi imunisasi dan metabolisma. Untuk kulit pula, zink berperanan untuk fungsi kelenjar minyak di mana ianya membaiki kulit yang rosak dan mengekalkan kelembutan kulit melalui penghasilan minyak. Antara makanan yang kaya dengan sumber zink adalah ikan, daging merah, bijirin penuh dan lain-lain.

6. Makanan tinggi vitamin E

Vitamin E adalah sejenis vitamin larut lemak yang mempunyai pelbagai fungsi dan manfaat kepada tubuh badan. Untuk kulit pula, vitamin E bertindak sebagai anti oksida untuk menghalang kerosakkan sel kulit yang disebabkan oleh radikal bebas (7). Antara makanan yang kaya dengan vitamin E adalah biji bunga matahati, badam, mintak hazelnut dan lain-lain.

7. Makanan rendah indek glisemik

Apa itu makanan rendah indek glisemik? Makanan rendah indek glisemik adalah makanan yang melambatkan kenaikkan gula di dalam darah apabila dimakan. Antara makanan yang mempunyai indek glisemik yang rendah adalah bijirin penuh, sayur-sayuran, buah-buahan dan lain-lain. Makanan rendah indek glisemik dikatakan dapat mencegah kemunculan jerawat pada kulit (8).

Tahukah anda bahawa lemak juga terdiri daripada kategori lemak baik. Antara contoh lemak yang baik adalah omega 3 dan omega 6. Omega 3 berfungsi untuk menambahkan kelembutan pada kulit manakala omega 6 diperlukan untuk pembentukan membran sel dan mencegah kekeringan kulit (9). Antara contoh bagi omega 3 adalah ikan salmon, sardin dan kacang soya manakala contoh bagi omega 6 pula adalah minyak sayur, kekacang dan lain-lain.

Protein merupakan makronutrisi yang tidak patut diabaikan sekiranya anda ingin memiliki kulit yang sihat. Hal ini kerana protein berfungsi untuk penghasilan dan penjanaan sel-sel kulit yang baharu. Antara sumber protein yang boleh diambil adalah ayam, telur, daging, tauhu, tempeh dan lain-lain.

10. Prebiotik dan probiotik

Apakah perbezaan antara prebiotik dan probiotik? Prebiotik merupakan makanan bagi bakteria baik manakala probiotik pula merupakan bakteria baik tersebut. Bakteria baik merupakan bakteria yang diperlukan oleh tubuh badan dan dapat memberikan pelbagai manfaat kepada tubuh badan. Pengambilan prebiotik dapat merawat pelbagai masalah kulit seperti penuaan dan jerawat kerana ianya menggalakkan pertumbuhan bakteria baik (10).

Tips Pemakanan yang lain

Vitamin A and skin health. Linus Pauling Institute. (2021, January 1). Retrieved September 11, 2021Vitamin C and skin health. Linus Pauling Institute. (2021, January 1). Retrieved September 11, 2021Vitamin D and skin health. Linus Pauling Institute. (2021, January 1). Retrieved September 11, 2021McKenzie, R. C. (2000). Selenium, ultraviolet radiation and the skin. Clinical and Experimental Dermatology, 25(8), 631-636.U.S. Department of Health and Human Services. (n.d.). Office of dietary supplements – selenium. NIH Office of Dietary Supplements. Retrieved September 11, 2021Eat your way to fabulous skin. BBC Good Food. (n.d.). Retrieved September 11, 2021Keen, M. A., & Hassan, I. (2016). Vitamin E in dermatology. Indian dermatology online journal, 7(4), 311.Can the right diet get rid of acne? American Academy of Dermatology. (n.d.). Retrieved September 11, 2021Get glowing skin with healthy fats! Get glowing skin with healthy fats! | Nestlé Family. (n.d.). Retrieved September 11, 2021Lolou, V., & Panayiotidis, M. I. (2019). Functional role of probiotics and prebiotics on skin health and disease. Fermentation, 5(2), 41.


10 Makanan Untuk Wanita Berpantang

Apakah makanan yang sesuai bagi mereka yang baru bersalin? Artikel ini akan membincangkan makanan untuk wanita berpantang yang sesuai bagi anda.

Proses melahirkan anak merupakan satu proses yang melibatkan pelbagai perubahan kepada tubuh badan dan oleh kerana ini seorang ibu perlu menitikberatkan nutrisi dan kesihatan diri mereka ketika selepas bersalin ataupun di dalam tempoh berpantang.

Apa itu proses berpantang? Berpantang adalah satu tempoh masa untuk si ibu untuk merawat, menyucikan dan memulihkan tubuh badan selepas bersalin kerana terdapat pelbagai proses yang berlaku pada si ibu seperti kehilangan darah, pengecutan rahim, ketegangan urat dan kehilangan tenaga (1).

Tempoh berpantang ini bergantung kepada kepercayaan masing-masing. Contohnya masyarakat Melayu akan mengamalkan pantang selama 40 hari. Untuk mengembalikan kembali kesihatan ibu-ibu selepas bersalin, mereka haruslah mengamalkan diet yang seimbang untuk mempercepatkan proses pemulihan.

Fisiologi Wanita Lepas Bersalin

Terdapat pelbagai perubahan fisiologi yang akan dialami oleh wanita selepas bersalin. Berikut merupakan antara perubahan yang mungkin akan dialami oleh mereka (2).

1. Sakit pada bahagian rahim

Rasa sakit pada bahagian ini adalah disebabkan oleh pengeutan rahim. Pengecutan rahim perlu untuk menghalang pengaliran dan pengeluaran darah selepas tempoh melahirkan anak.

2. Tidak selesa semasa kencing ataupun kencing tidak lawas

Sesetengah wanita yang melahirkan anak akan merasakan sakit ataupun tidak selesa untuk membuang air kecil. Mereka juga mungkin akan mengalami masalah kencing tidak lawas. Hal ini kerana berlakunya regangan otot semasa proses melahirkan anak.

Sembelit merupakan salah satu masalah yang mungkin dialami oleh wanita yan melahirkan anak. Oleh itu, pengambilan air dan serat yang mencukupi sangat penting di dalam fasa ini.

10 Makanan untuk Wanita Berpantang

Pengambilan air yang mencukupi penting untuk wanita selepas melahirkan anak kerana mereka memerlukan hidrasi yang mencukupi. Selain itu, pengambilan air yan mencukupi juga penting kerana wanita sering mengalami masalah sembelit selepas melahirkan anak. Saranan pengambilan air adalah sekurang-kurangnya 8 gelas sehari.

2. Makanan tinggi serat

Seperti yang dijelaskan di atas, wanita yang melahirkan anak sering mengalami masalah sembelit. Selain daripada pengambilan air yang mencukupi, pengambilan serat yang mencukupi juga penting untuk mengelakkan masalah sembelit. Kita digalakkan untuk mengambil sebanyak 3 hidangan sayur-sayuran, 2 hidangan buah-buahan dan 1 hidangan bijirin penuh untuk memenuhi keperluan serat harian.

3. Makanan tinggi protein (3)

Apabila menyentuh perihal protein, terdapat pelbagai mitos yang mengatakan bahawa wanita yang melahirkan anak tidak boleh memakan sumber protein seperti telur dan ayam untuk mengelakkan gatal.

Hal ini tidak benar sama sekali kerana di dalam tempoh inilah mereka memerlukan pengambilan protein yang tinggi untuk memperbaiki kerosakkan sel dan menggantikan sel dengan sel baru. Antara sumber protein yang boleh diambil adalah telur, ayam, daging, ikan, tauhu, tempeh dan lain-lain.

Karbohidrat juga merupakan antara makronutrisi yang penting untuk wanita selepas bersalin. Hal ini kerana karbohidrat berfungsi untuk membekalkan tenaga kepada tubuh badan. Lebihkan pengambilan karbohidrat kompleks seperti bijirin penuh dan buah-buahan berbanding dengan karbohidrat ringkas kerana pengambilan karbohidrat ringkas yang berlebihan akan menaikkan paras gula di dalam darah.

5. Lemak baik (3)

Lemak juga tidak kurang pentingnya di dalam proses pemulihan tubuh badan. Lemak diperlukan untuk pembinaan membran sel dan juga membekalkan tenaga kepada tubuh badan. Antara sumber lemak baik adalah ikan salmon, ikan sardin, minyak sayuran dan lain-lain. Namun pengambilan lemak haruslah secara bersederhana kerana ianya tinggi dengan kandungan kalori.

6. Makanan tinggi zink (3)

Zink merupakan mineral yang diperlukan oleh tubuh badan untuk mengekalkan fungsi imunisasi tubuh badan. Ianya juga diperlukan untuk pembahagian sel dan penyembuhan luka. Antara makanan yang tinggi dengan kandungan zink ialah daging, ayam, makanan laut, kekacang, telur, bijirin penuh dan lain-lain.

7. Makanan tinggi selenium (3)

Walaupun badan kita memerlukan selenium di dalam jumlah yang sedikit namum ianya memberikan impak kepada fungsi tubuh badan kita. Antara fungsi selenium adalah sebagai antioksida dan mengelakkan kerosakkan sel. Antara makanan yang kaya dengan sumber selenium ialah ayam, ikan, telur, daging dan lain-lain.

8. Makanan tinggi zat besi

Kekurangan zat besi semasa tempoh selepas bersalin akan memberikan kesan negatif terhadap kesihatan seperti keletihan dan depresi (4). Hal ini kerana zat besi berfungsi di dalam penghasilan sel darah merah yang diperlukan untuk mengangkut oksigen keseluruh anggota badan lalu menghasilkan tenaga.

Semasa melahirkan anak, wanita telah banyak kehilangan darah merah dan penghasilan sel darah merah yang baru diperlukan untuk mengekalkan kesihatan. Antara makanan yang kaya dengan zat besi adalah kerrang, daging merah, sayur-sayuran hijau seperti bayam dan lain-lain.

9. Makanan tinggi vitamin C

Antara kepentingan vitamin C adalah membantu penyerapan zat besi ke dalam badan. Pengambilan makanan yang tinggi zat besi bersama makanan yang tinggi kandungan vitamin C dapat mengoptimumkan penyerapan zat besi. Antara contoh makanan yang tinggi dengan vitamin C ialah buah jambu, buah-buahan sitrus, beri dan lain-lain.

Artikel Berkaitan: 10 Makanan Tinggi Vitamin C

10. Makanan tinggi kalsium

Kalsium juga merupakan antara mineral yang tidak boleh diabaikan. Semasa kehamilan, bayi mendapat sumber kalsium dari ibunya dan ini meningkatkan risiko untuk mereka mengalami masalah kekurangan kalsium. Antara makanan yang kaya dengan sumber kalsium adalah makanan tenusu seperti keju, yogurt, susu dan lain-lain.

Artikel Berkaitan: 10 Makanan Tinggi Kalsium

Tips Pemakanan yang lain

Muiz, M. (2016, March 16). Pemakanan Semasa BERPANTANG. PORTAL MyHEALTH. Retrieved September 11, 2021,Physical changes after child birth. Cleveland Clinic. (n.d.). Retrieved September 11, 2021Lindberg, S. (2020, July 31). Postpartum diet plan: Tips for healthy eating after giving birth. Healthline. Retrieved September 11, 2021World Health Organization. (2016). Guideline: Iron supplementation in postpartum women.


Pergerakan Elektron yang menghasilkan Tenaga Elektrik

Artikel sebelum ini telah menerangkan tentang bab elektrik iaitu yang berkaitan dengan arus, beza keupayaan dan juga rintangan. Hampir setiap masa kita menggunakan perkakas elektrik untuk memasak, menggunakan elektrik untuk melakukan kerja-kerja pembaikian, menggunakan tenaga elektrik untuk memudahkan segala kerja-kerja di pejabat malah banyak lagi aktiviti yang memudahkan kita melakukan aktiviti seharian.

Ini terbukti bahawa kita memerlukan pembekalan kuasa tenaga elektrik yang banyak dalam memudahkan segala aktiviti kehidupan seharian. Arus elektrik akan mengalir apabila zarah bercas iaitu elektron mengalir dalam suatu konduktor yang digunakan.

Elektron ialah cas negatif dalam cas elektrik iaitu zarah subatom yang berjisim ringan. Elektron yang bergerak menghasilkan arus elektrik. Apabila arus terhasil maka pengaliran elektrik terus berlaku dan memudahkan kita untuk melakukan aktiviti seharian dengan adanya tenaga elektrik.

Joseph John Thomson lahir pada 18 Disember 1856 di Cheerham Hill berhampiran Manchester, England. Beliau merupakan seorang ilmuwan fizik pertama yang menemukan elektron. Pada tahun 1897, Joseph John Thomson dan beberapa rakannya menjalankan ujikaji iaitu yang berkaitan dengan sinar katod dalam tiub sinar katod. Eksperimen ini adalah berkait tentang pemecutan dan pemesongan elektron dengan halaju yang tinggi. Elektron berasal daripada cas negatif. Di dalam tiub sinar katod, tenaga bergerak dari katod ke anod. Terminal positif mewakili anod manakala terminal negatif adalah katod. Elektron merupakan zarah bermuatan negatif dalam atom dengan nilai 1.6 C 10-19 C.

Bentuk model atom yang diperkenalkan oleh J.J Thomson adalah seperti gambar di bawah yang dikenali sebagai J.J. Thomson’s Model, yang diberi nama “Plum Pudding Model”. Model ini terdiri daripada muatan cas positif dan cas negatif.

Model ini dinamakan “Plum Pudding Model” kerana elektron berada dalam lingkungan bulatan bersama cas positif. Model ini juga dianggap bahawa atom bersifat neutral kerana memiliki cas positef dan negatif berada dalam lingkungan yang sama. Namun akhirnya kira-kira selepas 10 tahun model atom yang diperkenalkan oleh Joseph John Thomson tidak kekal lama kerana muncul kelemahan dari teori ini. Ini kerana model ini tidak dapat menjelaskan reaksi kimia yang terjadi antara atom. Walaubagaimanapun, pengenalan elektron yang ditemui oleh Joseph John Thomson sangat membantu dalam kajian elektrik.

Eksperimen Pancaran Termion dan Penghasilan Sinar Katod dalam Tiub Vakum

Eksperimen atau ujikaji yang telah dijalankan oleh Josephn John Thomson dan beberapa ahli fizik yang lain diterangkan di bawah. Dalam eksperimen ini ada dua fasa yang berlaku iaitu yang pertama, pancaran termion yang menerangkan tentang pembebesan elektron dan fasa kedua iaitu penghasilan sinar katod dalam tiub vakum.

Pancaran termion bermaksud proses pembebesan elektron daripada logam yang dipanaskan. Di atas permukaan logam yang dikenali sebagai filamen tungsten terdapat elekton yang boleh bergerak yang membolehkan arus elektrik mengalir. Bekalan kuasa disambungkan kepada permukaan logam.

Bekalan kuasa ini membolehka logam dipanaskan. elektron-elektron yang berada di permukaan logam ini akan menerima tenaga haba sekaligus meningkatkan tenaga kinetik yang membolehkan elektron-elektron pada permukaan logam akan terbebas. Pembebesan ini dikenali sebagai pancaran termion. Dua cara yang boleh meningkatkatkan kadar pancaran termion adalah, menaikkan suhu logam dan juga meningkatkatkan luas permukaan logam.

Pancaran termion yang berlaku pada permukaan logam yang panas.

2. Tiub Sinar Katod

Tiub sinar katod adalah salah satu aplikasi bagi pancaran termion. Bagaimanakah pancaran termion diaplikasikan dalam tiub sinar katod ini? Bekalan kuasa iaitu voltan lampau tinggi dibekalkan kepada satu filamen logam seterusnya disambungkan ke anod yang berada dalam tiub vakum. Bekalan kuasa ini akan mengalirkan haba dan akan memanaskan filamen.

Apabila bekalan kuasa disambungkan, elektron yang mengalami fasa pancaran termion tadi akan tertarik dan memecut laju ke arah anod pada kelajuan yang sangat tinggi seterusnya akan membentuk alur elektron dalam tiub sinar katod. Alur elektron yang terbentuk inilah dikenali sebagai sinar katod. Alur elektron melengkapkan litar bekalan kuasa voltan lampau tinggi. Pengaliran arus boleh diukur dengan menggunakan miliammeter.

Tenaga Elektron dalam Tiub Sinar Katod

Dengan halaju yang tinggi, elektron yang bercas negatif akan ditarik ke arah anod yang mempunyai cas positif. Dalam tiub sinar katod ini terdapat ruang vakum dimana ruang ini membolehkan elektron-elektron bergerak secara lurus ke arah anod. Tenaga keupayaan elektrik akan terhasil daripada sambungan voltan lampau tinggi dan bertukar kepada tenaga kinetik hasil daripada pergerakan elektron-elektron ini.

Pancaran termion dan penghasilan sinar katod dalam tiub vakum

Bagaimanakah kita dapat menghitung halaju bagi elektron dalam tiub sinar katod ini? Lihat rumus dibawah. Berdasarkan rumus di atas, maka halaju dan tenaga elektron akan dapat kita hitung.

Pengaliran arus adalah berkait dengan kehadiran elektron. Elektron mengalir daripada cas negatif. Apabila zarah bercas elektron mengalir dalam suautu konduktor, maka arus akan terhasil. Disebabkan kehadiran elektron dan pengaliran arus inilah kita terus mendapatkan tenaga elektrik yang memudahkan segala aktiviti harian.

Buku Teks Fizik KSSM Tingkatan 5


Radon: Definisi, Sifat, Sejarah dan Kegunaan

Apakah itu unsur radon? Artikel ini akan membincangkan sifat, sejarah penghasilan radon dan kegunaannnya dalam kehidupan seharian kita

Radon merupakan satu unsur Kimia yang terletak dalam kumpulan 18 jadual berkala unsur. Ia merupakan sejenis gas radioaktif yang berat dan wujud dalam bentuk gas pada keadaan normal. Ia 7.5 kali ganda lebih berat dari udara atmosfera dan 100 kali lebih berat dari hidrogen.

Radon sangatlah asing dalam persekitaran bumi kerana semua isotopnya mempunyai jangka hayat yang sangat pendek dan sangat sukar ditemui. Dalam atmosfera bumi, Radon dapat dijumpai dalam tirisan (seepage) tanah ataupun batuan bumi.

Apabila disejukkan, Radon akan menjadi bentuk pepejal dan mengeluarkan cahaya kuning yang terang dan kemudian bertukar kepada oren kemerahan apabila mencapai suhu -195˚C.  Radon tidak mempunyai isotop yang stabil. Setakat ini, terdapat lebih 39 radioaktif isotop yang dapat dikenal pasti. Isotop Radon-222 merupakan  isotop yang paling stabil diantara isotop yang ada.

Sifat Fizikal dan Sifat Kimia

Unsur berbeza tentunya mempunyai sifat yang berbeza. Saintis telah mengelaskan sifat ini kepada dua iaitu sifat fizikal dan juga sifat kimia. Setiap unsur dalam jadual berkala mempunyai sifatnya yang tersendiri dan dengan melihat kepada sifat fizikal dan kimianya, kita akan dapat membezakan unsur-unsur ini.

Seperti unsur lain, Radon juga mempunyai sifat fizikal dan sifat kimia yang tersendiri. Mari kita melihat kepada sifat fizikalnya terlebih dahulu. Radon ialah sejenis gas nadir yang tidak mempunyai warna, tidak mempunya rasa dan tidak mempunyai bau. Dalam keadaan normal (1 atm, 25°C), Radon wujud dalam keadaan gas dan hampir lapan kali lebih tumpat dan berat berbanding udara atmosfera. Takat didih dan takat leburnya sangat rendah iaitu masing-masing −61.7 °C dan −71 °C. Radon wujud sebagai atom tunggal ataupun monoatomik gas. Ia juga separa larut dalam air dan merupakan gas nadir yang paling senang larut dalam air.  Di dalam pelarut organik pula, Radon mudah larut.

Bagi sifat kimia pula, disebabkan ia terletak dalam kumpulan 18 dan merupakan sejenis gas nadir, Radon tidak reaktif. Ia sangat lengai dan tidak menghasilkan tindak balas kimia seperti pembakaran kerana petala terluarnya telah mencapai susunan oktet. Ini menjadikan Radon unsur yang stabil. Walaupun begitu, oleh kerana saiznya yang besar dan petala terluarnya yang jauh dari nukleus, maka, Radon merupakan unsur yang paling kurang elektronegatif berbanding unsur lain dalam kumpulan 18.

Radon merupakan produk hasil dari pereputan Radium dan mempunyai jangka hayat yang pendek. Oleh kerana sifatnya yang radioaktif, kajian dan eksperimen kimia berkaitan Radon sangatlah minimum dilakukan. Oleh itu, sangat sukar untuk kita menjumpai sebatian Radon seperti sebatian dengan fluoride ataupun oksida.

Simbol: RnNombor atom: 86Berat atom: 222 gram/molKumpulan: 18Takat lebur: −71 °CTakat didih: −61.7 °CKetumpatan:  9.73 gram/LiterKonfigurasi elektron: [Xe] 4f14 5d10 6s2 6p6

Radon merupakan elemen radioaktif kelima yang ditemui. Sir Ernest Rutherford dan Sir Robert Owens menerusi penyelidikan mereka, telah berjaya menemui Radon pada tahun 1899 di Montreal, Kanada. Radon dijumpai setelah mereka berjaya menemui Uranium, Thorium, Radium dan juga Polonium. Pada tahun yang sama, pasangan suami isteri iaitu Pierre dan Marie Curie, ketika menjalankan kajian mengenai radium, mereka mendapati gas yang dilepaskan oleh Radium kekal radioaktif selama sebulan.

Kajian selanjutnya oleh Rutherford dan Owens mendapati sebatian Thorium Oksida melepaskan gas radioaktif secara berterusan selama beberapa minit. Mereka menggelarkan gas ini sebagai gas emanasi (emanation) sebelum bertukar kepada emanasi Thorium. Pada tahun 1900, Friedrich Ernst Dorn melaporkan bahawa ketika menjalankan kajian tentang Radium, beliau juga turut mendapati terdapat gas radioaktif yang dilepaskan sebelum menamakannya emanasi Radium. Tiga tahun selepas itu, emanasi yang sama telah dilaporkan oleh Andre Louis Debierne dan dinamakan emanasi Actinium.

Oleh kerana sifatnya yang hampir sama dengan Argon, Kripton dan Xenon, Sir William Ramsay berpendapat bahawa emanasi ini mengandungi unsur gas nadir yang baru. Pada tahun 1909, Ramsay dan Robert Whytlaw telah berjaya mengasingkan unsur Radon dan menentukan sifat fizikalnya seperti takat lebur dan ketumpatannya. Beberapa siri nama seperti exradio, thoron, radeon, radon dan actenion telah diusulkan pada tahun 1904, 1918, 1919 dan juga 1920. Nama asal Radon yang dicadangkan oleh Ramsay dan Robert ialah Niton pada tahun 1912 sebelum ditukarkan kepada Radon pada tahun 1923. Sebatian Radon pertama kali dihasilkan pada tahun 1962 iaitu Radon Fluorida.

Radon yang terletak dalam kumpulan 18 ini merupakan sejenis unsur kimia yang tidak reaktif dan stabil. Ini kerana, konfigurasi elektron pada petala terluar Radon telah mencapai susunan oktet dan sudah diisi sepenuhnya oleh elektron. Ini menjadikan Radon tidak reaktif sama sekali dan wujud sebagai monoatom.

Radon dapat ditemui dalam udara atmosfera bumi dan kita menghirup udara yang mengandungi gas Radon setiap hari. Ya, ini suatu fakta yang dilaporkan oleh Institut Kanser Negara (IKN). Namun, pada kepekatan yang rendah, ia tidaklah berbahaya.

Namun, pendedahan yang berlebihan dan pada kepekatan yang tinggi, akan meningkatkan risiko terkena kanser peparu. Menurut laporan yang diterbitkan oleh Agensi Keselamatan Alam Sekitar (EPA) Amerika Syarikat, Radon adalah punca utama kanser peparu dalam kalangan mereka yang tidak merokok. Pada tahun 2020, dilaporkan sebanyak 2900 kematian akibat kanser peparu yang berpunca dari pendedahan terhadap gas Radon ini.

Di Amerika Syarikat misalnya, 1 daripada 15 rumah menunjukkan bacaan Radon yang tidak sihat dan berbahaya. Radon ini boleh datang daripada keretakan pada dindinh rumah, lantai yang berlubang ataupun air bawah tanah yang tercemar dengan Radon. Selain itu, rumah yang mempunyai pengudaraan yang kurang baik juga berpotensi untuk mempunyai bacaan Radon yang tinggi. Bacaan radioaktif diukur dengan unit pikokuri per liter udara (pCi/L). Menurut EPA, bacaan Radon hendaklah berada di bawah 2 pCi/L untuk mengekalkan tahap kebersihan udara yang baik.

Kegunaan dan Aplikasi dalam Kehidupan

Sebelum tahun 1960, Radon digunakan secara meluas dalam rawatan kanser oleh kerana kebolehannya untuk memancarkan sinaran alfa dan sinaran radioaktif polonium. Sinaran ini akan dapat membunuh sel sel kanser atau memusnahkan tumor.

Namun, setelah kajian mendalam dijalankan, Radon mempunyai kesan kesihatan sampingan yang buruk. Ia bukan sahaja membunuh sel kanser yang jahat, tetapi membunuh juga sel sel sihat pada tubuh manusia. Pada zaman moden ini, Radon sudah tidak lagi digunakan dalam rawatan kanser oleh kerana risiko kesihatan yang tinggi dan berbahaya.

Radon digunakan dalam kajian saintifik seperti pengesanan gempa bumi. Apabila gempa bumi bakal berlaku, terdapat perubahan kepekatan radon di bawah tanah dengan kadar yang drastik. Oleh itu, sebarang perubahan drastik ini akan memberi amaran awal bahawa gempa bumi bakal berlaku.

Selain itu, radon juga digunakan sebagai sumber kepada alat Xray dan juga bidang radiografi. Namun, pada zaman kini, radon sudah jarang digunakan kerana risiko kesihatannya yang boleh membawa kepada pelbagai penyakit kronik seperti kanser.

Brittanica : RadonLenntech : ArgentumWikipedia : RadonStudious Guy : Radon guys


Barium: Definisi, Sifat, Sejarah dan Kegunaan

Apakah itu unsur barium? Artikel ini akan membincangkan sifat, sejarah penghasilan barium dan kegunaannnya dalam kehidupan seharian kita

Barium merupakan logam alkali bumi yang meliputi sebanyak 0.05% kerak bumi. Ciri-ciri kimianya adalah seakan-akan kalsium manakala fizikalnya adalah berwarna putih seakan perak. Oleh kerana sifatnya yang reaktif, barium tidak ditemui secara semula jadi dalam keadaan tulen, sebaliknya dalam keadaan sebatian. Barium mungkin kurang terkenal dalam aplikasi harian kerana sifatnya yang sangat reaktif menjadikannya sukar untuk mencari fungsi yang sesuai. Namun terdapat beberapa kegunaan barium dalam industri yang berguna disebabkan sifat kimianya.

Antara sifat utama barium adalah seperti berikut:

Nombor atom: 56Berat: 137.327Kumpulan: 2Takat lebur: 727 oCTakat didih: 1845 oCKetumpatan: 3.62 g cm-3

Asal nama barium adalah daripada perkataan greek ‘barys’ yang bermaksud berat kerana sifatnya yang agak tumpat. Elemen barium ditemui oleh Humphry Davy di London Royal Institution pada tahun 1808 yang berjaya mengasingkan barium tulen melalui proses elektrolis.

Namun penemuan awal adalah sejak daripada tahun awal 1600-an lagi. Pada masa itu, terdapat barit atau barium sulfat (BaSO4) yang dijumpai oleh Vincenzo Casciarolos. Batu ini dikenali sebagai batu Bologna sempena nama tempat batu ini ditemui. Kemudian  ahli minerologi pula menemui sebatian barium lain iaitu barium karbonat (BaCO3) dalam bentuk witerit. Mereka tidak berjaya mengasingkan barium secara tulen daripada sebatian sulfat dan karbonat yang ditemuinya.

China merupakan pengeluar terbesar barium dengan membekalkan lebih daripada separuh jumlah pengeluaran barium tahunan. Kira-kira 6 hingga 8 juta tan dikeluarkan setiap tahun bagi tujuan komersial. Barium boleh didapati dalam bentuk barit atau witerit sebagai sumber. Negara lain yang turut memproses barium adalah India dan Morocco.

Terdapat dua cara utama memproses barium. Cara yang pertama melibatkan proses elektrolisis. Ini memerlukan barium klorida (BaCl) daripada sumber asal. Selain itu, proses penurunan barium oksida (BaO) juga dapat dilakukan untuk mengasingkan barium secara tulen. Egen penurun yang digunakan adalah aliminium, silika, atau campuran barium monoksida dan peroksida. Proses penurunan ini memerlukan suhu yang tinggi dan dijalankan dalam keadaan vakuum bertekanan rendah.

Barium adalah sangat mudah untuk teroksida. Kedudukannya dalam kala 5, mempunyai elektron valensi di petala ke-5. Ini menyebabkan barium sangat mudah melepaskan elektron apabila bertindakbalas dengan elemen yang lebih elektromagnetif seperti oksigen. Oleh itu, penyimpanan barium memerlukannya dalam cecair bebas oksigen bagi melindungi bahan ini. Barium mudah bertindak balas bersama udara. Apabila dibakar, ia akan menyala dan menghasilkan campuran barium oksida, barium nitrida dan barium dioksida.

2Ba + O2 → 2BaO

Ba + O2 → BaO2

3Ba + N2 → Ba3N2

Barium boleh terurai apabila didedahkan dengan air. Dalam tindakbalas biasa, barium akan menghasilkan gas hidrogen selesai proses.

Ba + 2H2O → Ba(OH)2 + H2

Barium bertindakbalas dengan halogen seperti klorin, bromin dan iodin bagi menghasilkan dihalida. Bagi tindakbalas bromin dan iodin berlaku, bantuan haba diperlukan untuk melengkapkan proses.

Ba + Cl2 → BaCl2

Ba + Br2 → BaBr2

Ba + I2 → BaI2

Kegunaan Barium dalam Aplikasi Harian

Logam barium digunakan sebagai getter untuk membina tiub elektron vakuum dan dalam proses pemurnian tembaga. Sebagai getter dalam tiub vakuum, barium dapat berfungsi dengan mengeluarkan lebihan gas dalam tiub apabila bergabung dan bertindakbalas bersama gas tersebut. Selain itu, barium merupakan bahan dalam aloi nikel. Aloi barium-nikel dapat digunakan dalam tiub elektron kerana ianya dapat memancarkan elektron dalam keadaan suhu tinggi dan mudah melepaskan elektron valensi di kala akhirnya. Selain itu, salah satu isotop barium iaitu barium-133 sesuai digunakan dalam sinar gamma kerana mempunyai setegah hayat yang tinggi.

Bagi sebatian barium karbonat  (BaCO3), sifatnya yang boleh merubah indeks bias membuatkannya ideal untuk membina kaca yang mempunyai ciri-ciri spesifik. Karbonat logam ini juga adalah bahan yang mampu menghalang radiasi dan sesuai sebagai tiub televisyen. Selain itu, karbonat ini merupakan bahan dalam racun tikus.

Apabila barium karbonat dipanaskan, terhasillah barium oksida (BaO) yang sesuai sebagai bahan superkonduktor dan kapasitor. Barium klorida (BaCl) pula merupakan reagen yang boleh ditemui dalam makmal. Sebatian ini dapat mengasilkan mendakan daripada sulfat yang terlarut. Barium florida (BaF2) adalah sebatian lutsinar dan dapat menghasilkan lensa optik. Barium klorat dan nitrat pula merupakan bahan dalam bunga api yang dapat mengeluarkan cahaya berwarna hijau.

Dalam industri, barium sulfat banyak diaplikasi bagi memproses kertas dan getah. Ianya juga membantu proses penggalian minyak. Selain itu, barium dapat menghasilkan dua jenis pigmen warna putih. Apabila dicampur dengan zink oksida (ZnO), terhasillah pigmen litofon manakala campuran barium bersama natrium sulfat (NaSO4) akan mendapat ‘blanc fixe’ sebagai pigmen.

Dalam bidang kesihatan pula, sulfat ini digunakan sebagai ‘barium enema’ yang ditelan oleh pesakit. Kerana ianya dapat dikesan dalam sinar x-ray, doktor dapat mengesan masalah kolon yang dialami pesakit. Barium sulfat merupakan sebatian yang tidak toksik dan selamat digunakan untuk tujuan ini. Apabila ditelan, ia akan memenuhi kolon dan menyerap sinar x-ray. Ini membantu doktor mendapatkan visual lebih jelas kerana paparan xray akan menunjukkan keadaan kolon dalam warna putih. Hanya sebatian sulfat dapat digunakan kerana sebatian barium adalah bersifat toksik dan merupakan racun apabila ditelan.

Barium – LivescienceBarium – BritannicaBarium – Royal Society of ChemistryBarium Enema – Mayoclinic


Tenaga Elektrik & Kuasa Elektrik (Penjelasan Lengkap)

Apakah itu tenaga dan kuasa elektrik? Artikel ini akan membincangkan definisi tenaga dan kuasa elektrik dan penggunaan dalam kehidupan seharian.

Dalam kehidupan seharian, kita banyak menggunakan peralatan elektrik bagi memudahkan setiap pekerjaan dan memudahkan aktiviti seharian. Tidak kira dimana sahaja, di rumah, pejabat, kedai dan sebagainya pasti menggunakan peralatan elektrik.

Peralatan elektrik menukarkan tenaga elektrik kepada bentuk tenaga yang lain bergantung pada perkakasan elektrik yang kita gunakan. Contohnya, seterika menghasilkan tenaga haba apabila dibekalkan tenaga elektrik. Contoh penukaran tenaga elektrik kepada tenaga-tenaga lain adalah seperti berikut :

Tenaga elektrik —> tenaga cahaya + tenaga haba (mentol dan lampu)Tenaga elektrik —>Tenaga bunyi (loceng elektrik, radio)Tenaga elektrik —>Tenaga mekanik (Motor elektrik)

Artikel sebelum ini telah menerangkan tentang tiga kuantiti elektrik yang utama dalam litar iaitu beza keupayaan, arus dan rintangan. Artikel ini akan menerangkan tentang tenaga dan kuasa elektrik.

Tenaga elektrik membawa maksud kerja yang dilakukan semasa cas elektrik dipindahkan di antara dua titik yang mempunyai beza keupayaan. Takrifan ini boleh ditulis dalam formula mudah seperti berikut:

S.I unit bagi tenaga elektrik adalah Joule. Bagaima yang dimaksudkan dengan 1 joule? 1 Joule bermaksud tenaga elektrik yang digunakan apabila arus elektrik sebanyak 1A (Ampere) mengalir melalui suautu alat elektrik dengan beza keupayaan sebanyak 1V merentasinya selama 1 saat.

Berdasarkan pernyataan tersebut, ini bermakna arus, beza keupayaan dan masa adalah kuantiti yang penting dalam mengukur tenaga elektrik.

Pernahkah anda melihat label kadar kuasa elektrik apabila membeli perkakasan elektrik? Label ini memaparkan voltan dan kuasa elektrik yang diperlukan untuk sesuatu perkakasan elektrik itu beroperasi.

Apakah yang dimaksudkan dengan kuasa elektrik? Kuasa elektrik bermaksud kadar tenaga elektrik yang digunakan oleh sesuatu alat elektrik. Kuasa elektrik dapat dirumuskan seperti berikut:

Gambar diatas menunjukkan sebuah periuk elektrik dan label kadar kuasa elektrik yang dilekatkan bersama. Tenaga elektrik sebanyak 700J digunakan dalam masa satu saat apabila dibekalkan voltan sebanyak 240V. Segala maklumat ini adalah penting untuk kita menghitung jumlah tenaga elektrik yang digunakan dalam suatu tempoh masa.

Kuasa dan Kadar Penggunaan Tenaga Pelbagai Alatan Elektrik

Terdapat pelbagai alatan elektrik yang berada di pasaran dengan pelbagai jenis jenama. Sebagai pengguna yang bijak, penting untuk kita memilih peralatan elektrik yang memberikan penjimatan tenaga elektrik yang maksimum. Oleh itu, pengguna perlu bijak memilih dan menggunakan barangan elektrik agar penjimatan boleh berlaku.

Bagi mendapatkan jumlah tenaga elektrik yang digunakan oleh sesuatu peralatan elektrik, kadar kuasa alat elektrik tersebut didarabkan dengan masa yang digunakan.

Perbandingan Kadar Kuasa dan penggunaan Tenaga Elektrik

Tenaga elektrik bagi sesuatu peralatan elektrik bergantung pada nilai kadar kuasanya. Tenaga elektrik sesuatu barang elektrik bergantung pada nilai kadar kuasa alatan elektrik tersebut yang digunakan dalam setiap saat. Sesuatu alat yang digunakan dalam masa yang panjang akan mempengaruhi tenaga elektrik mengikut tempoh penggunaan alat tersebut.

Kos Penggunaan Tenaga Elektrik

Kita semua pasti pernah melihat bil elektrik. tahukah anda bagaimana kos penggunaan elektrik dikira? Bagi mendapatkan kos penggunaan tenaga barangan, bilangan unit didarabkan dengan harga satu unit barang elektrik tersebut. Unit bagi tenaga elektrik yang digunakan dalam kehidupan disukat menggunakan unit kilowatt-jam (kWj). Kadar tariff pula membawa maksud kos bagi satu unit elektrik

Kos Penggunaan Tenaga = bilangan unit C harga satu unit

Mari kita lihat contoh mudah penggunaan lampu yang biasa digunakan iaitu lampu jenis Compact Fluorescent Lamp (CFL) dan lampu Light Emitting Diode (LED). Kedua-dua jenis lampu ini berbeza dari segi penjimatan tenaga elektriknya. Penggunaan tenaga bagi LED adalah lebih rendah berbanding penggunaan tenaga daripada CFL. Sehubungan dengan itu, lampu LED lebih jimat tenaga berbanding lampu jenis CFL.

Langkah Penjimatan Penggunaan Tenaga Elektrik

Jika menggunakan penyaman udara, pastikan menutup tingkap dan pintu agar ruang itu berasa sejuk dengan cepat. Penapis penyaman udara mestilah dalam keadaan sentiasa bersih bagi menyejukkan bilik dengan lebih cekap.Sentiasa matikan suis peralatan elektrik jika tidak digunakan. Jika meninggalkan kediaman dalam masa yang lama, pengguna boleh matikan suis utama agar tiada kejadian yang tidak diingini berlaku.Masin basuh menggunakan tenaga yang banyak. Oleh itu, muatan mesin basuh hendaklah penuh supaya penjimatan elektrik boleh dijimatkan.Penting untuk kita memilih peralatan elektrik yang menjimatkan tenaga. Contohnya, penggunaan lampu LED dan perkakasan elektrik yang lain.

Buku Teks Fizik KSSM Tingkatan 5


Tindak Balas Asid Dengan Logam

Apakah tindak balas kimia yang berlaku diantara asid dan logam? Artikel ini akan membincangkan tindak balas kimia dan formula kimianya.

Asid adalah sejenis bahan yang kebiasaannya wujud di dalam bentuk larutan cecair, mempunyai rasa yang masam, boleh merubah warna sesetengah penunjuk warna seperti membuatkan kertas litmus biru bertukar merah.

Asid juga bertindak balas dengan sesetengah logam untuk membebaskan hidrogen. Selain itu, asid boleh bertindak balas dengan alkali lalu menghasilkan garam dan beberapa tindak balas kimia yang lain (pemangkinan asid).

Antara contoh asid termasuklah bahan tidak organik yang dikenali sebagai asid mineral, iaitu asid sulfurik, asid hidroklorik dan asid fosforik, manakala bagi bahan organic pula, antara contoh asidnya adalah asid karbosilik, asid sulfonik, dan kumpulan fenol (phenol group).

Asid, secara teorinya pula bermaksud, bahan yang mempunyai satu atau lebih atom hidrogen, yang mana apabila berada di dalam keadaan larutan ia akan membebaskan ion hidrogen yang bercas positif (Teori Arrhenius).

Logam adalah sejenis mineral atau bahan yang terbentuk secara semula jadi di bawah permukaan bumi. Kebanyakan logam adalah berkilau dan berkilat. Logam adalah sejenis bahan tidak organik.

Logam secara amnya adalah satu sebatian daripada kerak bumi, yang bermaksud ianya ditemui di dalam keadaan bijih logam, yang bercampur-campur dengan pelbagai unsur yang lain.

Logam juga wujud secara semula jadi di dalam batuan. Kebanyakan logam adalah keras tetapi sesetengah daripadanya tidak. Natrium dan kalium adalah salah satu contoh bagi logam yang lembut dan boleh dipotong menggunakan pisau, sementara merkuri pula adalah contoh bagi logam yang wujud sebagai cecair dalam keadaan suhu bilik, manakala besi wujud dalam keadaan pepejal seperti kebanyakan logam-logam lain.

Siri kereaktifan logam adalah carta yang menyenaraikan logam di dalam turutan menurun kereaktifan. Secara umumnya, jika logam lebih reaktif, ia akan bertindak balas dengan lebih aktif dengan bahan-bahan yang lain, dan lebih mudah untuk melepaskan elektron untuk  membentuk ion positif (kation).

Kereaktifan logam boleh diperhatikan melalui tindak balas dengan oksigen, air, wap dan samada ia boleh menggantikan logam yang lain di dalam tindak balas penggantian.

Tindak balas asid dengan logam

Asid bertindak balas dengan kebanyakan logam, dan apabila ia berlaku, garam akan terhasil daripada tindak balas tersebut. Tetapi berbeza dengan reaksi tindak balas antara asid dan alkali, tindak balas ini tidak menghasilkan air sebaliknya gas hidrogen. Tindak balas ini boleh dilihat melalui persamaan perkataan umum seperti di bawah;

Logam + asid  → garam + hidrogen

Sebagai contoh, magnesium bertindak balas dengan asid hidroklorik untuk menghasilkan magnesium klorida sebagai produk;

Magnesium + asid hidroklorik  →  magnesium klorida + hidrogen

Mg + 2HCl → MgCl2 + H2

Tidak mengira asid apa yang digunakan atau logam jenis apa, jika terdapat tindak balas yang berlaku, hasil tindak balas ini adalah gas hidrogen dan garam. Walaubagaimanapun, tempoh masa tindak balas berlaku samada cepat atau lambat bergantung kepada logam yang digunakan dan kedudukannya di dalam siri kereaktifan logam.

Kebiasaannya, logam dikelaskan sebagai logam reaktif jika, ia asid ditambahkan kepadanya, ia akan menghasilkan buih yang banyak dan menaikkan suhu bagi larutan asid tersebut. Antara  logam yang biasa digunakan untuk tindak balas dengan asid (mengikut turutan kereaktifan) adalah magnesium, besi, timah dan tembaga.

Magnesium cukup reaktif untuk menunjukkan keberkesanan yang ketara tanpa memberikan kesan yang bahaya, manakala tembaga tidak reaktif tetapi nilainya tidak semahal perak dan emas.

Kesemua logam di atas, terletak di dalam kedudukan yang lebih tinggi di dalam siri kereaktifan logam, yang mana ia akan menghasilkan lebih banyak gas hidrogen apabila dicampurkan dengan asid. Walaupun begitu, tindak balas tersebut akan menjadi berkurang secara berperingkat jika menuruni siri kereaktifan logam.

Asid yang sering digunakan sebagai pilihan adalah asid hidroklorik dengan kepekatan 1 mol dm-3 tetapi, sesetengah logam bertindak balas dengan lebih baik jika menggunakan asid sulfurik, sebagai contoh, zink. Besi juga akan bertindak balas, tetapi tindak balasnya adalah perlahan.

Timah juga akan turut memberikan tindak balas tetapi sangat perlahan dan sukar untuk melihat tindak balas yang berlaku. Asid yang mempunyai kepekatan tinggi tidak disyorkan untuk diguna bagi tindak balas dengan logam.

Tindak balas asid dengan logam mengikut siri kereaktifan logam boleh dilihat melalui carta jadual ringkas seperti di bawah;

Britannica, T. Editors of Encyclopaedia (2021). Acid. Encyclopedia Britannica. Byju’s (2016).  Metals. Bitesize BBC (2021). Metals. Open Learn Create (2017). Resource 4: Reacting acids and metals.Bitesize BBC (2021). Metals and reactivity series – (CCEA).


Tindak Balas Halogen dan Air

Apakah tindak balas yang akan berlaku kepada unsur halogen dengan air? Artikel ini akan membincangkan persamaan kimia dan tindak balas yang berlaku

Halogen adalah terma yang digunakan untuk mewakili unsur-unsur gas adi yang terletak di bahagian kiri di dalam jadual berkala unsur. Halogen terdiri daripada lima unsur daripada kumpulan 17 di dalam jadual berkala unsur, iaitu, florin (F), klorin (Cl), bromin (Br), iodin (I), dan astatin (At).

Masing-masing mempunyai ciri yang bertoksik dan juga bukan logam. Walaupun astatin adalah sejenis bahan radio aktif dan mempunyai jangka hayat isotop yang pendek, ia berkelakuan sama sahaja dengan iodin dan selalu dikelaskan sekali sebagai kumpulan halogen.

Disebabkan unsur-unsur halogen mempunyai tujuh elektron di petala yang terluar (valence), unsur di dalam kumpulan 17 ini hanya memerlukan satu elektron tambahan untuk membentuk oktet (octet) yang penuh, iaitu, lapan elektron di petala yang terluar. Ciri ini membuatkan unsur-unsur halogen bersifat lebih reaktif daripada kumpulan-kumpulan unsur bukan logam yang lain di dalam jadual berkala unsur.

Menuruni kumpulan 17, saiz atom akan bertambah kerana terdapat penambahan petala elektron yang terisi. Apabila gas florin wujud sebagai molekul dwi-atom (F-F), ikatan antara atom florin tersebut adalah lemah. Ini kerana atom florin adalah atom yang paling kecil di dalam kumpulan halogen—hal ini disebabkan oleh atom tersebut membuat ikatan yang rapat antara satu sama lain yang menyebabkan penolakan antara elektron bebas di dalam dua atom florin tersebut.

Menuruni kumpulan juga, takat didih bagi halogen meningkat disebabkan oleh peningkatan kekuatan daya tarikan Van der Waals (saiz atom bertambah). Perubahan ini membuatkan unsur-unsur di dalam kumpulan 17 ini beralih fasa daripada gas (F2 dan Cl2) kepada cecair (Br2), dan seterusnya pepejal (I2).

Halogen adalah satu-satunya kumpulan di dalam jadual berkala unsur yang mempunyai ketiga-tiga unsur di dalam tiga keadaan biasa (pepejal, cecair, gas) pada keadaan suhu dan tekanan standard.

Keelektronegatifan sesuatu unsur itu boleh ditafsirkan sebagai keupayaan sesuatu atom untuk menarik elektron ke arahnya sendiri di dalam lingkungan ikatan kovalen.

Keelektronegatifan bergantung kepada daya tarikan antara nukleus dan elektron yang terikat di petala yang terluar. Disebabkan oleh hal yang demikian, jarak antara nukleus dan elektron yang terikat serta kesan pelindung (shielding effect) elektron di petala dalam bergantung kepada keseimbangan antara nombor proton yang terdapat di dalam nukleus. Maka, menuruni kumpulan, keelektronegatifan bagi halogen berkurang.

Tindak balas halogen dengan air

Ciri-ciri kimia florin adalah berbeza daripada halogen yang lain. Ia dikenali sebagai kelakuan anomali (anomalous behavior) bagi florin disebabkan oleh saiznya yang kecil, mempunyai keelektronegatifan yang tinggi, entalpi penceraian ikatan yang rendah dan tidak mempunya orbital d. Berbanding dengan halogen yang lain, florin menunjukkan kereaktifan yang paling tinggi.

Apabila florin bertindak balas dengan air, ia akan membentuk hidrogen florida dan oksigen atau kadangkala, ozon. Ia boleh dilihat melalui persamaan kimia di bawah;

2F2 + 2H2O→4HF + O22F2 + 2H2O→4HF + O2

3F2 + 3H2O→6HF + O33F2 + 3H2O→6HF + O3

Di dalam tindak balas di atas, florin diturunkan kepada ion florida. Ion oksida telah dioksidakan menjadi samada molekul oksigen atau molekul ozon.

Klorin digunakan dengan sangat meluas sebagai salah satu bahan untuk menyahjangkit, dan ditambahkan ke dalam sumber air untuk membunuh patogen yang boleh menyebabkan wabak dan penyakit seperti bakteria, virus dan protozoa yang kebiasaannya  membiak di dalam takungan air, atau di dinding-dinding empangan air dan juga di dalam tangki.

Jika tidak dirawat, agen mikroskopik ini akan mencetuskan pelbagai jenis penyakit yang boleh membahayakan kesihatan manusia seperti kolera, demam thypoid, dan pelbagai penyakit lain yang boleh membunuh manusia jika tidak dicegah.

Apabila klorin dicampurkan ke dalam air, proses ini dinamakan sebagai pengklorinan (chlorination) dan menghasilkan produk, asid hipoklorus (HOCl) dan asid hidroklorik (HCl). Tindak balas ini boleh dilihat melalui persamaan kimia di bawah:

Cl2 + H2O ⇌ HOCl + HCl

Nombor atom bagi bromin adalah 35. Seperti klorin, bromin juga termasuk di bawah kategori halogen dan mudah untuk bertindak balas dengan unsur yang lain.

Bromin boleh dilarutkan ke dalam air dengan sangat mudah. Apabila ditambahkan ke dalam air, bromin akan membentuk asid hipobromous (asid lemah). Sebagian daripada asid tersebut akan terpisah membentuk ion hidrogen dan ion hipobromida.

Kadar asid hipobromous dan ion hipobromida ditentukan oleh nilai pH air. Apabila nilai pH air berada di antara 6.5 dan 9, kedua-dua asid hipobromous dan ion hipobromida tersebut boleh ditemui di dalam air. Jika air mengandungi ammonia nitrogen, bromamin turut akan terbentuk (NH2Br, NHBr2 and NHBr3 ).

Iodin adalah satu unsur yang sangat reaktif. Iodin tidak boleh ditemukan sebagai satu unsur sebaliknya ia wujud dalam keadaan molekul, ion atau iodat. Apabila iodin ditambahkan ke dalam air, tindak balas seperti berikut akan berlaku;

I2(l) + H2O(l) -> OI–(ak) + 2H+(ak) + I–(ak)

Molekul I2dan air akan bertindak balas dengan bahan seperti hipoiodit (IO–). Tindak balas tersebut boleh bergerak ke kedua-dua arah keseimbangan, bergantung kepada pH sesuatu larutan. Iodin juga boleh wujud sebagai I3–(ak), HIO(ak), IO–(ak) en HIO3(ak). Iodin boleh bergabung dengan pelbagai jenis bahan seperti halogen lain. Sebatian yang terbentuk daripada hasil gabungan itu akan mempunyai reaksi tindak balas yang berbeza-beza apabila bertindak balas dengan air.

Leentech (2021). Disinfectants Bromine.Webelements (2021). Iodine: reactions of elements. Leentech (2021). Iodine (I) and water. Wikipedia (2021). Water chlorination. The Halogens (2020). Libretexts Lumen (2021). Properties of the Halogens. Vedantu (2021). Questions & Answers (Group 17).


Livermorium: Definisi, Sifat, Sejarah dan Kegunaan

Apakah itu unsur livermorium? Artikel ini akan membincangkan sifat, sejarah penghasilan livermorium dan kegunaannnya dalam kehidupan seharian kita

Livermorium adalah unsur kimia radioaktif yang dihasilkan secara sintetik di makmal dan belum pernah lagi ditemui secara semula jadi. Ia diklasifikasikan sebagai logam yang paling berat dalam kumpulan 16 jadual berkata yang digolongkan sebagai kalkogen serta mempunyai ciri-ciri fizikal dan kimia yang hampir sama dengan tellurium dan polorium.

Livermorium diciptakan oleh saintis di Institut Penyelidikan Nuklear di Dubna, Rusia pada tahun 2000. Pada 6 Disember tahun yang sama, penemuan itu telah diumumkan di Makmal Lawrence Livermore National Laboratory di California.

Livermorium mempunyai empat isotop yang mana semuanya mengurai melalui pereputan alfa. Isotop yang paling stabil mempunyai berat atom 293 dan jangka hayat sekitar 53 milisaat. Isotop yang kelima dengan berat atom 294 telahpun dilaporkan tetapi masih belum disahkan.

Nombor Atom: 116Berat aton: 293Kumpulan: 31Takat Lebur: tidak diketahuiTakat didih: tidak diketahuiKetumpatan: tidak diketahui

Sejarah dan Cara Penghasilan

Terdapat beberapa percubaan untuk menghasilkan unsur 116 tetapi semuanya tidak berjaya sehinggalah pada tahun 2000 para penyelidik dari Joint International Nuclear Research (JNR) di Rusia diketuai oleh Yuri Yuri Oganessian, Vladimir Utyonkov, dan Kenton Moody telah membuat penelitian terhadap unsur tersebut.

Walaubagaimanapun pada tahun 1999, Lawrence Berkeley National Laboratory di California telah mengumumkan penemuan unsur 116 tetapi tidak lama selepas itu menarik balik kenyataan mereka kerana penemuan itu telahpun ditemui oleh salah seorang Saintis mereka yang terlebih dahulu membuat kajian mengenai unsur itu.

Unsur livermorium mengambil masa yang lama sebelum ia dapat dikenalpasti dan disahkan memandangkan ia tidak ditemui semulajadi dan perlu dihasilkan sendiri di makmal. International Union of Pure and Applied Chemistry (IUPAC) mengkaji karya tersebut selama beberapa tahun  sehinggalah tahun 2011 akhirnya mereka meluluskan penemuan unsur tersebut yang pada ketika itu dipanggil dengan nama ununhexium.

Pada bulan Jun 2011 penemuan unsur livermorium telah diiktiraf oleh International Union of Pure and Applied Chemistry (IUPAC) dan International Union of Pure and Applied Physics (IUPAP). Mereka menamakannya livermorium bersempena dengan nama Makmal Lawrence Livermore National pada bulan Disember 2011 kemudian IUPAC telah meluluskan nama tersebut pada bulan Mei 2012.

Livermorium terhasil apabila Saintis mencampurkan atom curium-248 bersama ion kalsium-48 lalu terhasillah livermorium-292 dan empat neutron bebas. Livermorium tersebut hanya mampu bertahan selama 46.9 milisaat sebelum mengurai melalui proses pereputan alfa lalu menghasilkan flevorium-288.

Dalam sebuah ujikaji yang pernah berlangsung selama dua tahun, dua atom livermorium-292 pernah dihasilkan. Livermorium pertama dapat bertahan hanya selama 125.5 milisaat manakala livermorium kedua dapat bertahan selama 55 saat.

Pada akhir eksperimen berkenaan sebanyak 2.3 x 1019 ion kalsium telah disasarkan pada ion curium dengan menggunakan sejenis alat yang dipanggil sebagai cyclotron iaitu sejenis alat untuk mempercepatkan pengaliran caj pada zarah atau atom yang dalam medan arus elektrik yang dikawal oleh medan magnet. Pada tahun 2005 sebanyak 30 atom livermorium telah berjaya dihasilkan oleh Saintis.

Ciri-ciri kimia bagi unsur livermorium masih belum dapat dikenalpasti. Walaubagaimanapun, livermorane (LvH2) dikatakan kalkogen hydrida yang paling berat. Pengiraan yang lebih lanjut mengenai kestabilan livermorane diperlukan sebelum penyelidikan kimia dapat dijalankan.

Memandangkan livermorium adalah unsur yang mudah menguap kerana jangka hayatnya yang hanya sebentar, justeru reaksi livermorium terhadap unsur kimia sehingga kini masih belum dapat dikenalpasti secara ujikaji.

Kegunaan dan aplikasi harian

Memandangkan hanya beberapa atom livermorium sahaja yang pernah dihasilkan maka sehingga kini livermorium tidak mempunyai kegunaan praktikal di luar bidang saintifik.

Namun terbaharu iaitu pada tahun 2020, Parana Journal of Science and Education telah menerbitkan sebuah jurnal berkaitan kajian livermorium yang digunakan dalam partikel nano untuk merawat sel kanser, tisu dan tumor pada manusia.

Partikel nano kini menjadi tumpuan para Saintis memandangkan teknologi tersebut mempunyai berkeupayaan untuk mengawal sesuatu zarah dan molekul. Dalam bidang perubatan, kehadiran teknologi nano membolehkan para Saintis membina satu alat yang lebih kecil dari sel yang mampu menyerang sel kanser pada peringkat selular dan genetik.

Menurut kajian tersebut, apabila lapisan silika nipis ditambahkan pada kawasan yang mengandungi livermorium maka suhu akan meningkat. Peningkatan suhu pula akan meningkatkan gelombang dan frekuensi pada struktur nano tersebut yang penting dalam rawatan kanser.

Livermorium – ChemicoolLivermorium – BrittanicaLivermorium – Lentech